text:
You are here
Barionan Moko Y Jaburibari A Haya Bishita Di Prome Minister
ORANJESTAD -- Na cada cas cu Prome Minister Eman a pasa diahuebs mainta durante Accion di Bario, el a wordo bon ricibi y e tabata atento manera semper pa loke e habitantenan tabatin di bisa.
Un di e casnan bishita tabata di Joaquin Vrolijk, kende a bisa cu basta tempo caba nan tabata preocupa cu e scuridad den e bario di Moko, pa cual e tabata un poco jaloers cada biaha cu e tende cu luz a wordo poni den cierto barionan. Sinembargo awe e ta contento pasobra el a scucha for di e propio mandatario cu luz ta yega na Moko tambe. “Pa sorpresa mi a tende antayera di mi bisiña Chomon kende a bisa nos cu 'the man himself' ta bin duna e noticia. Pa mi sorpresa ta net dilanti mi cas ta bini un poste di luz. Esey ta yuda hopi pa combati y preveni criminalidad,” Vrolijk a comenta. El a agrega cu e programa di Luz den Bario ta algo hopi positivo.
El a probecha pa combersa y elogia e mandatario pa trabounan cu su gobierno a bin ta haciendo ultimo añanan pa Aruba.
Otro ciudadano manera Edna Lampe a probecha pa señala algun preocupacion di e bario, manera problemanan di medio ambiente. El a bisa cu el a logra haya atencion di Prome Minister Eman kende lo laga Departamento di Inspeccion di Medio Ambiente haci un evaluacion di e situacion pa por yega na un solucion.
Pareha Snoei di Hulanda, kendenan tin 17 aña bibando na Aruba tabata hopi entusiasma cu e bishita. “Esaki ta algo cu nunca nos a tende di dje ni pasa aden. Na Hulanda nunca un mandatario a bishita nos,” sra. Snoei a bisa cu un sonrisa riba su cara. “Nos a bin aki pa e forma di bida na Aruba y e hendenan ta hopi cariñoso.” E ta admiti cu Aruba a cambia masha hopi for di tempo cu nan a yega pa awo, e hendenan a keda mesun cariñoso, pero e isla si a desaroya hopi. “Centro a bira masha bunita mes,” Dirk a bisa.
Durante e bishita den Jaburibari y Moko, e mandatario a wordo compaña pa Darren Kelly, Lauren Flanegien y Simeon Arends. Kelly na final di e caminata a splica cu e ta contento con e bario a ricibi e mandatario, y cu nan a haya chens pa expresa nan pensamento y duna idea riba cierto desaroyo pa nan bario y isla. Pa Kelly un di e proyectonan di mas grandi cu e ta admira ta esun di Linear Park. Un parke grandi, un di esnan mas grandi den Caribe, unda cu e ciudadanonan por haci ehercicio y mantene nan curpa den forma sano. Pero pa centro di ciudad tambe nan tabatin elogio, ya cu e cambionan a haci cu e centro di ciudad a keda masha bunita.
Nan a gradici e mandatario pa su bishita y encurasha Prome Minister Eman pa sigui cu su caminatanan den bario y mantene un comunicacion directo di e forma aki.


c: text/html

text:
ORANJESTAD (AAN) — Diabierna sigur tur isla cu tabata forma parti di ex Antiyas Hulandes tabata den espera di sentencia di e caso den apelacion Babel den cual politico Gerrit Schotte y su partner di bida Sra. Cicely v.d. Dijs tabata sospechosonan.
E sentencia cu corte a dicta tabata 3 aña cera pa Schotte y 5 aña sin derecho di por wordo eligi pa Staten y pa Sra. V.d. Dijs a dicta 1 luna cera di cualnan 6 luna condicional.
Segun Corte Comun, Schotte a aci su mes culpable na loke a wordo considea como soborno official, (ambtelijk omkoping), falsificacion y labamento di placa.
Segun corte Schotte como prome ministro a presta servicionan na un comerciante amigo y cu esaki a falsifica facturanan y ademas a ricibi pago pa e servicionan cual pagonan el a laba. Ademas e tabata den posesion di “jammers”. (pa stroba yamadanan )
A considera cu Schotte como prome mandatari o a malusa malament e confianza cu a wordo deposita den su persona y cu esaki a causa daño serio n a Corsou. Esaki a wordo considera pisa contra dje den corte.
E contra prestacionnan a haci cu Schotte a haya prestigio y poder den politica y comunidad, aceptando sumanan grandi di un comerciante amigo.
Pa por duna contra prestacion, Schotte a usa su autoridad como prome ministro Corsou y viola integridad cu ta inseparable di e function ey.
El a keda absolve di e denuncia falso di perdida di su paspoort diplomatic.
Su partner di bida, Sra. V.d. Dijs a haci su mes culpable hunto cu Schotte na labamento di placa y di tin “jammernan” den su poder.
Debi cu hunto cu Schotte el a laba sumanan grandi di placa di crimen el a viola e integridad y transparencia di trafico financier y economic. E procedimento aki di Sra. V.d.d. a perhudica e posicion special cu e abata tin e tempo ey den comunidad y politicva di Corsou hunto cu Schotte.
El a wordo absolve di falsificacion .
E acusadonan a wordo asisti pa abogadonan mr.M.C. Vaders, abogado na Corsou, Mrs. G.G.J. Knoops, C.J. Knoops-Hamburger y J.A. Baaijen,abogadonan na Hulanda.

robotstxt: allowed

filter: keep


text:
Benny Sevinger convertiendo e pais aki den un republica di banana. Den tur skina na Aruba tin supermercado(casnan cu nan destinacion ta woonhuis ta bira supermercado), den tur skina tin laundry, den tur skina hardware stores. Den tur skina na Aruba tin dumpnan illegal. E pais aki a bira un pais sin regla, sin orden y sin respet. Ta bisto cu anja di eleccion e fiesta cu permiso y patrimonio di pueblo no conoce limite.
Ta bon conoci caba serca tur hende na Aruba cu benny Sevinger su maneho ta wordo dirigi pa su cartera. Esnan cu por paga y esnan cu ta paga mas hopi ta haya tur loke nan ta pidi. Placa ta wordo paga pa fabornan politico. E ta bisto caba na aruba pasobra nunca antes un minister di infrastructura a haci y deshaci di e manera aki cu patrimonio di pueblo. No solamente famia Arends a haya mas cu 120,000 M2 di pueblo, NO pa desaroyo economico sino pa pone e terenonan aki na benta. Manera cu esaki no ta suficiente benny Sevinger ta sigui parti e delaster pida terenonan cu a resta riba e pais aki. No ta tene cuenta cu ROP, no ta tene cuenta cu carrying capacity, no ta tene cuenta cu ningun regla y simplemente ta haci y deshaci.
Na e momentonan aki un amigo di Benny Sevinger a haya permiso pa verhuur bicicleta na 6 localidad na Aruba. Nos no tin nada contra cu ta duna permiso pa verhuur bicicleta y haci negoshi pero loke nos ta cuestiona ta e localidadnan caminda e compania ta poniendo nan standplaats nan. Ora un persona construi un cas DOW ta exigi di e persona cu mester tene cuenta cu e rooie lijn di mas cu 5 meter. Si e persona NO tene cuenta cu esaki, e no ta haya bouwvergunning pa sigui construi. Den caso di e amigo di Benny Sevinger e amigo a haya permiso pa pone su standplaats practicamente riba caminda sin tene cuenta cu rooielijn. Den pasado Benny Sevinger a duna ordo pa destrui y basha abou e deck di Busters Garage pasobra supuestamente nan no a tene nan mes na e rooielijn.
Riba e pais aki tin regla pa cierto hendenan. Pa capitalistanan cu tin placa pa paga no tin ley y no tin regla ta conta pa nan. Pa campesinonan y esnan di menos recurso cu no tin placa pa paga abuso ta wordo haci cu nan. Ta cuanto tereno caba Benny Sevinger a kita for di campesinonan, ta cuanto rancho Benny Sevinger a basha abou caba.
Awor dilanti hotelnan riba e boarwalk Benny Sevinger ta duna permiso pa huur bicicleta. Na 6 localidad Sin tene cuenta cu ROP, sin tene cuenta cu rooielijn, sin tene cuenta cu bista di e hotelnan. Benny Sevinger a converti gobernacion den un negoshi caminda esnan cu por PAGA PLACA ta haya tur fabor politico!
E maneho corrupto aki mester yega na su fin. Mester un gobierno drechi, un gobierno integro cu NO ta pone placa na promer lugar sino ta pone interes general y biniestar di pueblo na promer lugar!


text:
WILLEMSTAD — Tur kos ta kla pa nos selekshon nashonal enfrentá El Salvador awe, 22 di mart, 8’or di anochi den Stadion Antoine Maduro. Esaki lo ta nos promé wega di fogeo komo preparashon pa e delaster buèlta di Scotiabank Caribbean Cup tuma lugá na Martnique den luna di yüni i Gold Cup 2017 ku lo tuma lugá na Merka den luna di yüli.
Den dianan tras di lomba nos hungadónan residensia den eksterior a pisa suela di Kòrsou pa kontinuá ku e práktikanan intensivo pa e partido di awe. Nos kontrinkante, e selekshon di El Salvador tambe a yega Kòrsou ayera den oranan di mèrdia i a kuminsá ku nan preparashonnan.
Aki ta sigui un biografia chikí di e hungadó nobo di nos selekshon nashonal.
Nòmber: Brandley Kuwas
Fecha di nasementu: 19 sèptèmber 1992
Ekipo: Heracles Almelo
Posishon: Mediokampo
Brandley Kuwas ta un hóben futbolista di 24 aña di edat, nasé na Hulanda (Hoorn) dia 19 di sèptèmber 1992. Su posishon preferí ta mediokampo i for di yüli 2016 e ta militá den e ekipo di divishon di honor, Herecles Almelo. Promé ku e ekipo ku e ta militá aden, ela forma parti di ekiponan manera, SVB Excelsior, FC Volendam i KFC den kual ela gana diferente kampionato i trofeo.
For di edat yòn Brandley a kuminsá práktika e deporte di futbòl i a militá den diferente ekipo hubenil. El militá den ekiponan manera; Hellas Sport, AZ I KFC 1910. Despues di a partisipá na e partido amistoso entre nos selekshon i Achilles’29 ku a tuma lugá resientemente aya na Hulanda, Brandley a kuminsá evaluá si e lo ke keda hunga pa nos selekshon òf forma parti di e selekshon di Hulanda. Pero despues di a tuma varios konseho entre otro di su mama kende ta un yu di Kòrsou, ela skohe pa forma parti di nos selekshon i representá nos dushi isla durante e partidonan importante ku tin na kaminda. Pues Brandley tambe ta kla pa enfrentá El Salvador mañan anochi durante e partido di fogeo aki.
Karchinan pa e partido aki lo ta optenibel solamente na FFK bou di ora di ofisina.
Dia di wega karchinan lo ta optenibel na e lokèt nan di Stadion Antoine Maduro.
E partido ta kuminsá 8’or di anochi pero portanan ta habri for di 5’or di atardi, yega trempan pa evitá e trafiko!
E preisnan pa e diferente sekshonnan ta lo siguiente:
- Sekshon A; Tribuna pariba di tribuna di honor ta Fl.50,-
- Sekshon B; Tribuna patras di golnan na lado di Maripampoen ta Fl.25,-
- Sekshon C; Tribuna patras di golnan na lado di Willemstad ta Fl.25,-
- Sekshon D; Tribuna pabou di tribuna di honor ta Fl.15,-
- Den e sekshon B i C (tribuna patras di golnan) mucha te ku 12 aña i 60+ ta paga Fl.15,-
E hungadónan di nos selekshon ku lo partisipá na e wega di fogeo aki ta lo siguiente;
- Eloy Room
- Reangelo Janga
- Jeremy de Nooijer
- Quintin Jacoba
- Doriano Kortstam
- Jurriën Gaari
- Rhu-Endly Martina
- Darryl Lachman
- Gillian Justiana
- Dustley Mulder
- Shanon Carmelia
- Ayrton Statie
- Michaël Maria
- Leandro Bacuna
- Germaine Agustien
- Brandley Kuwas
- Elson Hooi
- Jarchino Antonia
- Gino van Kessel
- Gevaro Nepomuceno
- Felitsiano Zschusschen
- Rowendy Sumter
- Jarzinho Pieter
- Ashar Bernardus
- Jimbertson Vapor
- Christopher Isenia
Un yamada ta bai na henter e pueblo di Kòrsou pa bin na bòshi, bin disfrutá di un tremendo partido! Sali ku bo bandera di Kòrsou, bo t-shirt, bo shal, bin apoyá i sostené nos hungadónan komo e number 12!


text:
Kralendijk - Den kalidat di Gezaghebber interino ku e mandato manera esaki ta poní den lei pa mantené orden públiko, mi kier a komunika ku e públiko general i duna un mensahe di informashon relashoná ku sierto informashonnan negativo ku ta sirkulá.
KNMI a duna presentashon na Boneiru
Kralendijk - Bonaire International Airport a pidi KNMI pa partisipá na e di 11 edishon di IASC, ILands Airport Safety Committee. E IASC ta dediká su mes na seguridat i kalidat di un airopuertonan den region.
Europarcs lo kuminsá ku konstrukshon di resort Bonaire
Kralendijk – Dentro di poko e kompania hulandes-oropeo EuroPracs lo kuminsá ku konstrukshon di un proyekto hotelero bou di e nòmber Resort Bonaire.
No por Atmití Konstrukshon Komersial den Parke Marino
Kralendijk - Djaweps, 9 di yüni 2016, Boneiru – Ocho siman pasá, e Korte Komun di Hustisia a atendé e di dos tanda di apelashon kontra intentonan ku tabata andando pa atmití apertura di e Parke Marino Bonaire pa desaroyo komersial ku por tin impakto negativo ireversibel riba e ekosistema marino.
Diputado sra. Rolanda Hellburg-Makaai a bishita lvv i abatuar
Kralendijk – Djabièrnè último diputado sra. Rolanda Hellburg-Makaai, den kompania di su kolaboradónan di su ofisina, a hasi un bishita na Servisio di Agrikultura, Krio di Bestia i Peska (LVV) i tambe na Abatuar ku porsierto ta kai bou di e mesun servisio, di LVV.


text:
WILLEMSTAD.- Na e momentunan aki Refineria Isla i Curacao Oil Terminal (COT) ta hasiendo trámitenan pa instalá un ‘dome’ riba un tanki na Bullenbaai. Esaki ta e bira e ‘dome’ di mas grandi na mundu ku ta bai riba un tanki. Pues algu ku sigur Refineria Isla, COT i Kòrsou por ta sumamente orguyoso di dje. Algun luna pasa na Ulanda, esta den e aña aki, tambe a instalá un ‘dome’ riba un tanki. E loke ku Isla i COT ta instalando awe na Bullenbaai ta hopi mas grandi. E tanki spesífiko aki ta muchu mas grandi ku tankinan na paisnan produktor di petroli.
Na Bullenbaai a tuma lugá e proseso di drecha un tanki i awe djaluna 7 di mei ta subi e dak, e ‘dome’ di e tanki ei. E tanki ei ta unu sumamente grandi, esun mas grandi na mundu i e ‘dome’ ta bira esun mas grandi na mundu. Tin hopi desaroyo hopi positivo rondó di refineria i esaki ta un di nan, asina e bosero di Isla sr. Earl Balborda a deklará na EXTRA.
Ta hopi aña kaba na Kòrsou ku tin tankinan ku ‘dome’ komo dak. Djis algun aña pasá, na 2016, e kompania lokal Curoil a keda ku su tankinan den haf di Kòrsou. Ta trata di tankinan ku Curoil ta usa komo depósito di produktonan petrolero ku e kompania ta komersialisá e.o diesel. E ta permití Curoil pa kumpra kantidatnan mas grandi di produkto i asina por negoshá mihó preis ku na su turno ta nifiká preis mas kompetitivo riba merkado.


text:
Kralendijk- Kolekshon i suministrashon di data ta un tarea spesífiko di Ofisina Sentral di Statistik (CBS), Resientemente diputado Hubert Martis a reuní ku sr. Knuf di CBStokante di esaki.
Boneiru kompletu ya ta konosí ku e sifranan tokante merkado laboral ku CBS ta publiká i diferente organisashon i instansia den nos komunidat ta hasi uso di e sifranan pa diferente meta.
Pa gobièrnu di Boneiru e sifranan aki ta hopi importante. Ta hasi uso di esakinan pa por analisá e direkshon ku Boneiru ta bayendo i pa fórmula maneho pa si ta nesesario adaptá sierto direkshon no deseá. Pa por fórmula maneho spesífiko i despues analisá i adaptá esaki kaminda mester, gobièrnu di Boneiru a re-establesé kontakto struktural ku e ofisina Sentral di Statistik (CBS), pa asina duna kontinuashon na un proyekto ku a inisiá bou di enkargo di eks- diputado Edsel Winklaar.
Den kuadro di e akshon aki, diputado Martis a reuní ku Sr. Knuf di CBS pa sigui traha riba e proyekto ya menshoná. Ta e intenshon pa gobièrnu fórmula su nesesidatnan básiko pa data den un plan di ehekushon pa despues huntu ku CBS, kuminsá kana e kaminda di ehekushon.
Diputado Martis, ta sali for di e punto di bista ku sin sifra spesífiko riba tur tereno, ta masha difísil pa por fórmula maneho responsabel i prevení stagnashon den un desaroyo duradero pa Boneiru.


text:
Skirbi pa Clyde Harms
Nos tur ta orguyoso di e frase aki di nos himno nacional. Pero tin biaha, den nos rabia, nos ta lubida cordialidad y nos ta haci of bisa cosnan cu tal bes despues ta duel nos. Esaki ta pa recorda nos tur di lo ke ta ser spera di nos como Arubiano cordial.
Den un matutino a sali un remitido cu segun mi a crusa e liña di civilismo, lenguahe cu ta instiga odio contra Hulandesnan-Europeo kendenan ta forma un parti grandi y importante di nos comunidad. Na hopi pais awendia actonan cu ta instiga odio contra otro ta ser considera castigabel.
E remitido ta dirigi na un bisiña Hulandes-Europeo pa kende e skirbido ta uza e apodo “MACAMBA” (cu mayusculo) den un forma odioso. Tambe mi ta sinti odioso cu e skirbido ta remata cu e generalizacion “Macamba ta conoci pa ta discriminador, imperialista, mal rasa…” Discriminador, imperialista? T’asina nos mester cataloga e frère y zusternan cu a percura pa e formacion intelectual, musical, cultural y deportivo di varios generacion di Arubiano? T’asina nos mester cataloga e doctor y zusternan na San Pedro Hospital cu a percura pa nos cuido medico pa hopi decada? T’asina nos mester cataloga e pastor y domineenan cu a percura pa nos spiritualmente? Mal rasa? E creadornan di nos himno, Lampe, Wever y Booi ta di mala rasa? Boekhoudt, Croes, Goedgedrag, Tromp, Pietersz, de Veer, Raven, etc., etc., ta di mala rasa? Hopi di nos lidernan den tur aspecto di nos bida ta descendiente di e rasa aki. Por Dios, dos dia prome cu nos ta celebra Dia di Rey, rey di Aruba tambe, e palabranan aki no ta pas.
Na Hulanda tin miles di nos hobennan cu ta studia. Kico nan mester pensa ora cu nan lesa declaracion asina? Ora cu nos mester specialistanan den medicina, educacion, gobernacion, financia, technologia, etc. ta na Hulanda nos ta busca nan. Lenguahe odioso asina ta dificulta reclutamento di e specialistanan.
Tambe mi ta kere inhusto e frase “nos no ta haci manera bo raza (sic) cu ta benta nan mayornan den un bejaardenzorg (sic)”. Mescos cu aki na Aruba y otro paisnan di mundo, mayoria di e Hulandesnan tambe ta busca e miho cuido pa nan mayornan. Mescos cu aki na Aruba, tin famia cu pa un rason of otro, no por cuida nan mayornan na cas, nan ta busca un lugar caminda nan ser stima por haya un bon cuido. Pa bisa cu e rasa Hulandes ta “benta” nan mayornan den un cas di cuido di anciano ta mustra falta di emocion humano. Mi ta ripiti, mi no ta reacciona riba e pleito entre e dos partidonan, pero contra e lenguahe cu ta instiga odio cu a wordo uza den e remitido.
E generalizacionnan aki riba ta resultado di un pleito, pero lastimamente mi ta ripara cu hopi Arubiano ta generaliza contra diferente nacionalidad den medionan di comunicacion social ultimamente. Si un Venezolano comete algo ilegal, “saca tur Venezolano y no laga ningun mas drenta”; un tienda Chines ta wordo sanciona, y mesora ta sali un declaracion cu “Chinesnan ta sushi”, cu tin demasiado Chines, Hindu,etc. Moralmente generalizacionnan asina no ta husto ni corecto. Lago nos no lubida: Grandeza di nos pueblo ta nos gran cordialidad. Feliz dia di Rey!
[email protected]


text:
ORANJESTAD – E analista di baseball di ESPN Jessica Mendoza a entrevista e tres astronan di e ekipo di Boston Red Sox....
ORANJESTAD – Tur anja e expectativa nan ta halto pa e ekipo di Boston Red Sox. Anja pasa no tawata e mihor...
ORANJESTAD – Mas cu 2 siman pasa cu Xander Bogaerts a ricibi un deadball ariba su man drechi, pero ainda tin un...
ORANJESTAD – E pelotero di Aruba Xander Bogaerts ta na di 3 lugar den votacion pa e All Star Game 2017 cu...
ORANJESTAD – Ekipo di Boston Red Sox a manda busca Marco Hernandez di Paw Sox pa asina reemplasa Xander Bogaerts te cu...
ORANJESTAD – Ayera a duna inicio na locual ta Opening Day 2017 pa e ekipo di Boston Red Sox unda cu e...
SAN NICOLAS – Den un ambiente masha ameno ayeratardi a anuncia e ganadornan di e Xander Bogaerts Dare to Dream Foundation su...
FORT MYERS – Awe na Fort Myers un fanatico a laga sa di un manera masha unico ken ta su hungador favorito...
FORT MYERS – Dialuna mainta e hoben Arubano Xander Bogaerts a sali pa Fort Myers, Florida pa e Spring Training camp di...
BOSTON – Ayeranochi e shortstop Arubano Xander Bogaerts ta ricibi e prestigioso premio e Jackie Jensen Spirit Award for di Boston Press...


text:
ORANJESTAD (AAN) – E yamada a yega directo na e Residentenan Venezolano na Aruba. E Venezolanonan cu tin sed di Democracia, Libertad y Husticia den nan pais, a acudi na cantidad y e rij tabata sumamente largo, te patras di Cas di Cultura e tabata yega.
Por mira atras y keda satisfecho di un Consulta Popular exitoso, cual a wordo solicita pa Asamblea Nacional na Venezuela.
E consulta popular a tuma lugar na Cas di Cultura, Diadomingo 16 di Juli entre 8 am y 4 pm.
Incluso tabata tin facilidad pa transporte pa esnan cu no tabata tin propio transportacion. Kiermen pa yega Cas di Cultura y bay cas bek.
E Consulta Popular aki, manera ta conoci tabata un accion mundial, ademas di Venezuela mes. Y na Aruba por a mira cu esaki tabata uno exitoso unda no solamente esnan residente a presenta pa vota, pero tambe turistanan venezolano cu tabata diadomingo na nos isla.
Luis Zarraga, productor y presentador di television, a expresa durante su yamada cu el a haci na su paisanonan: “E idea ta cu awor tur Venezolano ta bay na reflexion. Esaki ta un solicitud di Asamblea Nacional, cu ta algo realmente vinculante y decisivo pa e futuro di Venezuela”.
Potretnan: Hubert Tiel (DIARIO) y cortesia di Reynaldo Ponson.


text:
Pa pro traha bo propio kas na Boneiru, bo por kumpra tereno propiedat òf haña un tereno na èrfpagt. E último aki ta enserá ku e tereno no ta bira bo propiedat. E ta keda propiedat di gobièrnu. Ta regla dunamentu di tereno na èrfpagt na notario pa medio di un akta notarial. Den esaki ta menshoná e derecho i limitashonnan di e persona ku haña e tereno na èrfpagt. Pa e derecho pa por konstruí i biba riba e tereno bo mester paga un asina yamá 'erfpachtscanon' na gobièrnu. E persona ku tin èrfpagt riba un tereno no por duna e tereno aki un otro destinashon sin pèrmit di Kolegio Ehekutivo.
Directie Ruimte en Ontwikkeling, Kaya Amsterdam 23
Beleid en projecten, telefoon 7175330 ext. 5209, 5297,5 521
Beheer Openbare Ruimte, 7175330 ext. 5243
Realisatie, 717 5330 ext. 244 / 717 8673


text:
Willemstad— Polisnan a logra di arestá un hòmber kual a trata di kibra drenta den un kas.
Tabata den oranan di atardi ku Polis di Punda a haña e yamada ku tin un ladron tene den aria di Sher Asiel despues ku esaki a trata di kibra drenta kas di hende. Polis ku a bai na e sitio a bin topa ku e habitantenan ku e sospechoso tene ta warda yegada di Polis. Mesora e la keda arestá pa e kaso di intento di ladronisia i tambe a konfiská tur e hèrmèntnan ku e sospechoso tabatin den su poder pa kibra drenta den lugá di hende.


text:
Un gustumber cu pa varios aña caba desde inicio di Aruba Doet nos di Departamento di Agricultura, Cria y Pesca Santa Rosa ta duna su aporte na e bunita gesto aki. Esaki semper nos ta hasi cu placer di por asisti den un of otro manera.
E diferente instancia nos ta referi entre otro Scol of fundacionnan.
Na momento cu e fecha di Aruba Doet ta asercando e diferente instancianan aki na nan turno ta aserca Santa Rosa den mayoria caso pa solicitud di matanan matanan di fruta, Herbal of local pa nan por embeyece nan hardin. Nos ta papiando aki di Fundacion Hospice Atardi, Museo Historico Aruba, Sint Dominicus College y Prinsess Amalia Basis School.
E fundacion Hospice Atardi situa na Noord Curacabay cu ta prome cu nos a bishita di cual nan peticion tabata mata y gordura pa nan por plantanan hunto cu e voluntarionan di Aruba Doet riba diasabra ultimo. Esaki sigur a bai den un ambiente super dushi caminda nan a planta e matanan riba nan tereno y sigur tabata masha contento cu Santa Rosa a pasa un rato pa asina observa con tur cos tabata bayendo cu plantamento di e matanan.
Na Museo Historico Aruba tambe nos di Santa Rosa a aporta cu mata y tambe gordura y mescos ta conta pa esnan di Prinsess Amalia Basis School. Na e scolnan aki cu ayudo di e bolutarionan di Aruba Doet tur mata a wordo planta y nos di Santa Rosa a pasa pa mira con e proseso tabata andando di cual tur cos a bai sigun indica y planifica.
Na Sint Dominicus School nos aporte tabata gordura y simiya. Esakinan a wordo planta den bakinan cu nan tin. Pronto e scol aki mes lo tin algun berdura y fruta cu nan mes planta.
Di parti di Santa Rosa un apelacion pa cuida e matanan bon y percura nan wordo muha y asina nan keda bon y berde bunita.


text:
Henter un bario ta na peliger cu e gasolin cu ta wordo deposita den barionan habita ya cu esnan cu ta trece e gasolin no ta tene nan mes na reglanan y rekesitonan cu si ta conta pa doñonan di pomp di gasolin. Despues di e reunion Minister Richard Arends a splica kico a wordo papia y con ta bay atende cu e asunto aki.
Minister Arends: “Colega Bermudez y ami a sinta cu partnernan cu ta envolvi den e proceso di importacion di productonan. Nos a sinta cu Departamento di Asuntonan Economico, cu APA, ASTEC como compania priva, cu Douane, Douane Recherche y DTI.
Nos a discuti e fenomeno di importacion di gasolin cu ta wordo exporta di Venezuela ilegalmente, pero ta drenta te cierto nivel di legalidad aki na Aruba.” Arends a enfatisa cu e peligernan cu e negoshi aki ta trece cu ne ta grandi pa e habitantenan di e bario unda e gasolin aki ta wordo bendi y yambe pa e usuarionan. Tambe el a splica cu e cantidad di liter di gasolin cu ta wordo importa ta igual na e liternan di gasolin cu un pomp aki na Aruba ta bende.
Minister Arends: “Pa garantisa un ‘level playing field’ pa e pompnan di gasolin na Aruba y tambe pa garantisa seguridad di habitantenan riba nos isla nos a sinta hunto pa mira unda y con frena e fenomeno aki, esta importacion di gasolin for di Venezuela. Nos a discuti e problema aki den e forma mas creativo cu tin y lo bay tin un siguiente reunion hunto cu Polis y Ministerio Publico pa wak con ta e miho forma di para e negoshi aki.”
Arends a haci un yamada na pueblo di Aruba cu ta haci uso of ta participa na e sorto di negoshinan aki pa por fabor stop cu esaki. “No solamente bo ta haci algo cu ta ilegal, pero tambe bo ta pone bo bida y bida di habitantenan di Aruba na peliger dor di ta participe den e negoshi aki. Esaki ta e prome encuentro, lo sigui mas y dentro di poco nos ta anuncia e medidanan pa loke ta trata importacion di gasolin unda lo bay stream line e. Esaki ta un responsabilidad di gobierno y cada un di e stakeholdernan den e reunion ta actua segun ley.”
“Den ley semper tin vacuum unda otronan ta haya chens pa abusa di e espacio cu e legislador a laga atras. Banda di esaki mi ta kere cu obviamente durante añanan e interpretacion di e leynan a cambia y tambe tin hopi jurisprudencia. Nos por bay bek na loke e legislador a laga atras y frena importacion di gasolin aki na Aruba,” Arends a conclui bisando.


text:
Si bo bira hers diripiente, generalmente esaki ta ocasiona pa un infeccion di virus of forsamento di e cuerdenan vocal. Esaki por sosode pa motibo di papia duro of hopi of door di grita. Tanto den caso di un infeccion di virus como den caso di forsamento di e cuerdenan vocal un tratamento cu antibiotico no tin sentido.
CUIDO PROPIO:
LOKE BO MES POR HACI
Duna bo cuerdenan vocal mas tanto sosiego posibel. Purba di no papia. Si toch bo mester bisa algo, purba djis papia cu stem abou. No huma y evita luga yen di huma. No scrap bo garganta. Si bo ta sinti gana di nister, bebe algo. Bo por alivia e incomodidad bebiendo algo Iou y hopi awa.
TUMA CONTACTO CU BO DOKTER DI CAS
-
Si e condicion di ta hers persisti pa mas di un siman.
-
Si, ademas di ta hers, bo tin problema cu gulimento of halamento di rosea.


text:
ORANJESTAD(AAN): Diahuebs mainta personanan cu ta traha den Loteria “The New Welcome Back Lottery”, a yega y pa nan sorpresa a haya cu nan a bay cu e rol nan di Raspa y pusha monitor di computer benta abao.
Bandidonan a logra habri e bentana y bay cu e weganan di Raspa.
Polis a presenta tuma detaye y nan a sigui wak si por haya algo den vecindario.
Weganan di Raspa aki en general tin un serie-number, y si acaso e gerente tin e numbernan di serie ainda warda, e lo por ta un tiki dificil pa e ladronnan aki reclama cualkier premio otorga via di e ticketnan di raspa aki.


text:
E sangramento cu hende muhe ta haya cada luna (tambe yama menstruacion of regla) ta un fenomeno normal durante un fase largo di nan bida. Un tiki cram den barica y perdemento di sanger vaginal ta e sintomanan conoci cu despues di algun dia ta pasa di mes.
E edad cu mucha muhe ta haya nan menstruacion pa prome biaha ta varia entre e di 10 y e di 17 aña, cu un promedio di 13 aña. E prome biahanan e por ta doloroso y e ciclo hopi biaha ta iregular, esta, cu esun luna e sangramento por aparece ya despues di dos siman y e otro luna despues di cinco siman etc.
Algun hende muhe ta haya nan tambe cu e fenomeno cu nan ta irita lihe y cu nan ta haya peishi.
CUIDO PROPIO
LOKE BO MES POR HACI
Remedi contra dolor, manera Paracetamol y Advil, generalmente ta suficiente pa combati e dolor.
Nunca tuma aspirin, pasobra esaki por
haci e sangramento bira pio (en bes di stop e sanger, e ta hacie sigui core).
Hende muhe cu ta den nan periodo di madurez sexual (fertilidad) - for di e prome menstruacion te mas o menos nan di 45 aña – por cuminsa uza anticonceptivo, den caso cu nan no ta desea di haya yiu.
Un efecto mas di e uzo di anticonceptivo ta cu e ta disminui e sangramento mensual. Den caso cu un hende muhe cu ta sexualmente activo no haya su menstruacion, e por haci un test di embaraso na cas mes (e test ta obtenibel na tur botica).
TUMA CONTACTO CU BO DOKTER DI CAS
- Si e remedinan contra dolor no ta efectivo.
- Si e dolor bira mas fuerte cada luna.
- Si bo ta sangra masha hopi y pa un tempo demasiado largo.
- Si e regla keda sin bin pa varios luna sin ningun motibo evidente (por ehempel, a pesar di un test di embaraso negativo).


text:
Kralendijk - E departamentu di Komunidat i Kuido ku ta resortá bou di e direktorado di Supervishon i Mantenshon di Lei kier a urgi tur persona ku di un manera òf otro ta bini den kontakto ku kuminda i/òf bebida durante e aktividatnan di ‘’Dia di Rincon’’, pa hasi e trámitenan nesesario pa promé ku e aktividatnan aki tuma lugá, logra saka e asina yamá karchi di sanidat òf karchi blou. E último dia pa realisá e trámitenan pa saka karchi di sanidat den kuadro di e selebrashonnan di Dia di Rincon, ta djaweps awor dia 13 di aprel 2017.
E karchi blou aki ta fungi komo bo pasaporte pa drenta i traha den kualke kushina, stènt, truk of lokalidat kaminda e persona ta bini den kontakto ku produktonan alimentisio. Sin e karchi aki ta bira imposibel pa traha den e sektor kaminda ta atendé ku produktonan alimentisio.
Tambe e persona(nan) konserní mester sòru pa un bon higiena personal i pa un bon higiena di e espasio kaminda ta bai prepará i bende kuminda, bebida òf kos di boka dushi. Ta kontrolá i garantisá seguridat di kuminda a base di e programa HACCP ku internashonalmente ta keda implementá.
Direktorado di Supervishon i Mantenshon di Lei na nòmber di gobièrnu ta responsabel pa salbaguardiá salú públiko pa medio di programanan di konsientisashon i kontròlnan ku nan ta efektuá durante e temporada aki. E departamentu konserní ta realisá kontròlnan rutinario i tambe ta duna konseho basá riba petishonnan ku ta drenta personalmente, via telefon of e-mail na nos ofisina. Nos ta registrá tur keho- i aviso ku drenta serka nos i nos ta trata nan komo prioridat.
Pa más informashon por tuma kontakto ku e departamentu di Komunidat i Kuido via +5997174800 of bisami_th@bonairegov.com. Por pasa serka e departamentu aki na Kaya Korona 89.


text:
WILLEMSTAD — Dia 7, 8 i 9 di yüli próksimo klup di atletismo Trupial – AutoCity ta organisá e di 25e Trupial – AutoCity Classic/Refineria Isla Festival di Relevo 2017 den stadion di SDK. Komo atrakshon pa e evento i e atletanan ku ta bini e evento, tur aña Trupial – AutoCity ta invitá un èks atleta olímpiko òf un entrenadó internashonal, pa duna un charla o training na e atleta nan ku lo partisipá na e evento. E aña aki e dirigentenan di Trupial – AutoCity a logra invitá 2 gigante for di Cuba:
- Lisensiado Maria de Caridad Colon Ruenes, promé hende muhé di latino kampion olímpiko riba tira sper. Tambe miembro di komishon di atleta hende muhé internashonal di IAAF.
- Javier Sotomayor Sanabria kampion olímpiko i ainda ku rekòr mundial riba bula haltu ku un haltura di 2.45m.
Ámbos estrea deportivo di Cuba i di mundu, lo ta na Kòrsou pa duna un charla riba hende Muhé den deporte i klínika di tira sper i bula haltu na nos atleta i entrenadó nan di Kòrsou.
Tambe klup Trupial – AutoCity a logra haña un tim di Master i un hubenil di Santo Domingo pa bin partisipá na evento di 2017. Ku partisipashon di Santo Domingo den 2017 e paisnan internashonal ku ta partisipá ta bira 9. Ku Kòrsou aden ta bira 10. Ya nos tin konfirmashon di Puerto Rico, Sint Maarten, Trinidad & Tobago, Sùrnan, Colombia, Jamaica, Aruba, Boneiru i tur klup di atletismo di Kòrsou. Despues di e magno evento di Flow Carifta Games 2017 aki na Kòrsou dia 15 pa 17 di aprel próksimo, lo bini un konferensia dia prensa, den kual lo duna tur informashon di e diferente aktividatnan ku ta bai tin henter siman. For di dia 2 di juli dia di bandera ta kamisa ku e relevo di flambeu pa bai kaba na Brion Plein, te ku 9 di juli ku un mini máratòn o kaminata di 5 km den Punta. Keda pendiente.


text:
Good Causes
Oranjestad, Aruba 14 di februari 2018. Un otro temporada di baseball Little League lo inicia pa nos hoben peloteronan na Aruba ora cu diabierna awor, Aruba Little League inaugura den forma oficial nan temporada di baseball infantil/hubenil riba nos isla cu e Ceremonia di Apertura den stadion di Nadi Croes/Crismo Angela na Sta Cruz. Baseball sin duda ta un di e deportenan mas praktica riba nos dushi isla y cada bez ta mira un crecimiento den esaki. Un factor cu sin duda a yuda na engrandese e deporte ta e campnan di baseball ofreci pa tur cu kier yuda mira e deporte bay padilanti.
Oranjestad, Aruba 12 di februari 2018: Mientras Aruba a drenta e fase final di e celebracion di nos carnaval, nos atletanan ta biaha pa exterior pa asina cumpli cu nan compromisonan den un aña cu ta premira di bira basta ocupa.
Oranjestad, Aruba - 18 di januari, 2018: Diasabra 27 di januari proximo, Aruba Triathlon Association lo organisa nan prome actividad pa loke ta e calendario deportivo di aña 2018. Manera custumber e federacion di triatlon lo habri e aña cu un Warm-up Sprint Triathlon pa tur e fiel amantenan di landamento, core bicicleta y core na pia. E actividad di Warm-up Sprint Triathlon lo inicia pa 7or di mainta na Boca Catalina unda cu por spera un cantidad grandi di competidornan den tur edad y categoria y asina engrandese e prome actividad di aña 2017.
Oranjestad, Aruba -18 di januari, 2018: E dianan 17 pa 22 di januari proximo, e seleccion di Aruba den e deporte di landamento lo tin nan prome compromiso internacional na Merca. Un total di 11 atleta a wordo escohi pa competi den e Union Americana de Natacion Cup cu lo tuma lugar e anja aki na Coral Springs, Florida. E competencia aki ta pa tur landador cu ta bini di e region y continente di America Central y Caribe como tambe Sur America. Mester bisa cu nos seleccion lo competi den tres categoria di age-group esta 11-12, 13-14, y 15-17. E grupo hubenil den e edad di 15-17 anja ta Elisabeth Timmer, Brandon Cheong y Daniel Jacobs, e tres atletanan aki ta haya subsidio pa e competencia mirando tambe cu nan ta den pleno preparacion pa nan clasificacion pa e Weganan Olimpico Hubenil Buenos Aires 2018.
ORANJESTAD, Aruba - 21 di oktober, 2016: E ciudad di Carilo, Argentina lo host e aña aki e Campeonato Panamericano de Ajedrez Amateur 2016, e dianan 25 pa 30 di oktober proximo. Mirando e interes grandi pa cu e torneo aki, Aruba tambe lo forma parti di e torneo Panamericano amateur y lo wordo representa pa dos atleta di ajedrez cu ta Angelo Franken y Octavio Croes kendenan lo participa den e categoria Sub-2000.
District Administrator, Rhudy Donata lo atende congreso di baseball Little League na New Orleans, Merca
Oranjestad, Aruba- 18 di januari, 2018. Cada 4 aña, Little League International ta tene nan congreso mundial unda ta evalua e desaroyo di Little League baseball rond mundo. E aña aki un total di 450 miembro ta ser spera na e congreso di Little League International cu a inicia desde 1956 unda paisnan miembro rond mundo a confirma nan participacion. E proposito mayor di e Congreso Internacional aki ta evalua e programa di baseball y softball hubenil organisa pa e organisacion di baseball/softball mas grandi na mundo cu ta Little League Internacional.
ORANJESTAD, Aruba - 14 di oktober, 2016: E dianan 7,8 y 9 di oktober a tuma luga e competencia equestre internacional "Inter Curacao" na Parke Hipiko Zapateer na nos hermana isla Corsow. Aruba tambe a forma parti di e evento internacional aki unda nos a wordo representa door di diferente amazona y jinetenan den tur edad. Mester bisa cu e delegacion di Aruba a consisti di Genesis Pietersz, Zoey Arends, Nina van Romondt, Noelani Figaroa, Willem Werleman, Shayna Werleman y Dwayne Chirino.


text:
Kralendijk – Relashoná ku publikashonnan resien den medionan di komunikashon tokante e veredikto di Korte den Promé Instansia na Boneiru, den kaso di apelashon di Kragt Boer Management N.V. (Scooters Bonaire) kontra impuesto di vehíkulonan di motor ku e kompania a paga pa su skuternan pa loke ta trata e último tres lunanan di 2016, Entidat Públiko Boneiru ta deseá di aklará lo siguiente.
Entidat Públiko Boneiru ta konfirmá ku den e veredikto konserní Korte a anulá e ‘aanslag’ di impuesto pa mas o menos 20 skuter di Scooters Bonaire pa loke ta trata e último tres lunanan di aña 2016. Sinembargo relashoná ku esaki Entidat Públiko Boneiru ta deseá di enfatisá ku, kontrario na loke vários medio di komunikashon a sugerí, e veredikto aki no ta nifiká ku por asumí un dispensashon general di impuesto di vehíkulo di motor pa skuter pa loke ta trata aña 2016 òf e añanan anterior. No opstante e punto di bista a base di kontenido di Entidat Públiko Boneiru regardando e veredikto di Korte, ta keda bálido ku e dispensashon en kestion a base di e Ordenansa di impuesto di vehíkulonan di motor di Boneiru por keda konsedé solamente riba petishon por eskrito di doño di un vehíkulo di motor i huntu ku e petishon mester entregá dokumentunan di prueba di emishon di CO2 di e vehíkulo di motor ei.
Entretantu e posibilidat pa hasi un petishon asina pa loke ta trata aña 2016 (òf e añanan anterior) a vense pa basta tempu kaba. Mas aleu t’asina ku entrante 1 di yanüari 2017 e artíkulo di lei di Ordenansa di impuesto di vehíkulo di motor di Boneiru a keda kambiá tekstualmente, di manera ku e intenshon di Entidat Públiko Boneiru, ku ta enserá ku skuter (i otro vehíkulonan di motor riba dos wil) en prinsipio no ta bini na remarke pa dispensashon di impuesto, for di e fecha ei ta resultá indiskutibelmente for di e teksto di lei.
REACTIE OPENBAAR LICHAAM BONAIRE INZAKE UITSPRAAK SCOOTERS BONAIRE
Kralendijk - Naar aanleiding van de recente berichtgeving in de media in verband met de uitspraak van het Gerecht in Eerste Aanleg te Bonaire, ter zake van het beroep van Kragt Boer Management N.V. (Scooters Bonaire) tegen de betaalde motorrijtuigenbelasting (MRB) voor haar scooters over het vierde kwartaal van 2016, wenst het Openbaar Lichaam Bonaire (OLB) het navolgende te verduidelijken.
Het OLB bevestigt dat het Gerecht in de betreffende uitspraak de belastingaanslagen voor een twintigtal scooters van Scooters Bonaire over het vierde kwartaal van 2016 heeft vernietigd. Het OLB wenst in dat verband echter te benadrukken dat, in tegenstelling tot hetgeen in diverse media is gesuggereerd, deze uitspraak niet strekt tot het aannemen van een algehele vrijstelling van MRB voor scooters in 2016 of de jaren daaraan voorafgaand. Ongeacht het inhoudelijke standpunt van het OLB ten aanzien van de uitspraak van het Gerecht, geldt dat de onderhavige vrijstelling op grond van de Motorrijtuigenbelastingverordening Bonaire slechts op schriftelijk verzoek van de houder van een motorrijtuig en onder toezending van bewijsstukken ten aanzien van de CO2-uitstoot van dat motorrijtuig kon worden verleend.
De mogelijkheid om een dergelijk verzoek ten aanzien van het jaar 2016 (of de jaren daarvoor) te doen, is inmiddels reeds geruime tijd verstreken. Voorts geldt dat het wetsartikel uit de Motorrijtuigenbelastingverordening Bonaire betreffende de belastingvrijstelling met ingang van 1 januari 2017 tekstueel is gewijzigd, zodat de bedoeling van het OLB, ertoe strekkende dat scooters (en andere tweewielige motorrijtuigen) in beginsel niet in aanmerking komen voor een belastingvrijstelling, sindsdien ook onomstotelijk uit de wettekst blijkt.


text:
Jocelyne Croes, di Comision Nacional pa Metanan Mundial di UN
ORANJESTAD (AAN) – Jocelyne Croes, di comision organisado di “United Nations Sustainable Development Goals Planning Mission”, ta hopi satisfecho con e evento ta bayendo. Participantenan di organisacionnan local a yuda crea un ‘roadmap’ pa asina Aruba por yega na e Metanan Mundial pa un Desaroyo Sostenibel (SDG’s) mas lihe y efectivamente cu ta posibel, cu accionnan realistico y innovativo.
Croes, president di e Comision Nacional pa Metanan Mundial di Nacionnan Uni, a splica cu pa casi un aña nan a bin ta trahando di serca cu Nacionnan Uni pa mira con e organisacion mundial por yuda Aruba implementa e SDG-nan (Sustainable Development Goals di UN). “E ta duna nos e oportunidad pa mira con nos por eleva mas ainda e desaroyo sostenibel na Aruba, crea un pensamento cu ta cuadra cu sostenibilidad, y ki actividad y programanan ta bay bini cune.”
E participacion di UN ta pa yuda Gobierno di Aruba crea e mapa pa Aruba cana y yega na e 17 metanan acepta pa nacionnan mundialmente. Ta studia durante e siman di reunion aki cua ta e areanan cu mester mehora pa cumpli cu e metanan mundial pa 2030. Pa cumpli cu esaki tabata importante cu organisacionnan local, gubernamental y no-gubernamental (NGO’s), participa y yuda crea e MAPA di Aruba. “Nos tin bon participacion di localnan. Nos a invita sector priva, NGO-nan y departamentonan di Gobierno. Nan a participa hopi bon y a duna bon contribucion te cu awor riba locual nan ta haya cu por yuda Aruba yega na un forma di traha mas sostenibel.”
Na mesun momento sra. Jocelyne Croes a informa cu e sesion cu mester a tuma luga awe (diahuebs) anochi cuminsando 6 or di atardi na Renaissance, a wordo cambia pa diabierna, di 9 or pa 11 or di mainta na Renaissance Convention Center.
E sesion di diaranson a wordo parti den grupo di discusion riba temanan manera: economia, social y medio ambiente. E grupo cu a trata sector social sostenibel tabata esun cu a haya mas acogida. Por a nota presencia tambe di Parlamentarionan Donny Rasmijn, Chris Dammers, Lorna Varlack, y Jennfer Arends-Reyes.
E delegacion di Nacionnan Uni, cu ta consisti di 6 persona ta encabesa pa Marcel Alers, un experto den energia alternativo, kende a splica cu nan presencia ta pa yuda Aruba den implementacion di e agenda SDG na Aruba. Aruba, el a bisa, a haci un compromiso pa cumpli cu e meta den e periodo acorda, esta pa 2030. E dia di ayera tabata uno durante cual a tene consulta cu stakeholdernan di e comunidad local. Pa loke ta e sesion di consulta, el a bisa cu tur e gruponan cu nan ta haya necesario pa ta presente pa duna un contribucion, a forma parti di e reunionnan. E reaccion di e organisacionnan local el a haya cu tabata hopi positivo, cu hopi interaccion, cu sosten di e expertonan di Nacionnan Uni.


text:
ORANJESTAD - Traha debe pa otro paga no ta un arte. Anto si riba dje bo ta traha debe y no tin e decencia di splica na kiko bo a gasta e placa, ta haci di bo un hende sin un tiki berguensa.
MEP A Reuni Cu Presidente Y Directora Nobo Di ATIA
ORANJESTAD - Lider di MEP Evelyn Wever-Croes hunto cu Parlamentarionan Chris Romero y Guillfred Besaril a reuni cu e presidente nobo di ATIA sr. Ronnie van Trigt y e directora nobo sra. Michelle de Groot.
26 November Ta 30 Anja Fayesimento Di Betico Croes
ORANJESTAD - Dia 26 di November partido MEP ta recorda 30 aña di fayesimento di nos lider inmortal Betico Croes.
Mester Crea Un Ministerio Di Famia: Hobennan, Hende Muher, Famia, Grandinan
ORANJESTAD - Lider di MEP Evelyn Wever-Croes den Parlamento a anuncia e vision di MEP pa atende cu problemanan social.
No Tin Prijs Riba Salud Ni Bida Di Hende!
ORANJESTAD - Cuido di salud di e cuidadano a bai atras considerablemente, y e confianza den nos cuido di salud ta menos.
Nos Mester Crea Infrastrctura Pa Hende Cu Rolstoel Y Otro Descapacidad
ORANJESTAD - “Na Aruba tin 8000 persona cu ta sufri di un of otro descapacidad of ta den rolstoel, pero nos no tin mucho facilidad ni infrastructura pa nan.
Presupuesto 2017 No Ta Mustra Cu Tin Fondo Pa Atende Problemanan Di Nos Hobennan Ni Fundacionnan
ORANJESTAD - Lider di MEP Evelyn Wever-Croes, apesar di no tabata tin mucho tempo pa papia durante tratamento di presupuesto, a expresa su preocupacionnan na minister encarga cu asuntonan social, riba varios punto.


text:
Kòrsou sentro di atenshon durante 4 dia na Florida
WILLEMSTAD- 21 di yüli 2014: Resientemente Ofisina di Turismo di Kòrsou (CTB) a tene un ‘Road Show’ di 4 dia na e parti sùit di Florida. E programa a konsistí di un evento na Wedding Salon na Miami, ‘sales call’ na Brickell Travel, reunion i presentashon pa Top Vacations, presentashon pa prensa, reunion ku Travelmax i finalmente a tene un ‘Curaçao Celebration’ pa presentá tur loke Kòrsou tin di ofresé tantu na Miami komo Ft. Lauderdale. Meta di e 4 dianan di e ‘Road Show’ na Florida tabata pa por medio di diferente reunion, presentashon i eventonan mustra e mihó di Kòrsou.
Huntu ku e diferente partnernan den turismo CTB a kuminsá e ‘Road Show’ ku e evento na Wedding Salon ku a konta ku presensia di vários futuro brùit i brùidehòm ku ta mira Kòrsou komo un destinashon perfekto pa kasamentu. Komo ku Kòrsou tabata un di e patrosinadónan di e evento, un rekuerdo di Kòrsou a keda inkluí den 300 pakete di regalu; adishonal na esaki a opsekiá un biahe pa Kòrsou kortesia di Hilton Curaçao i InselAir.
Seguidamente, CTB huntu ku su partnernan a forma parti di diferente aktividat i eventonan diseñá pa promové Kòrsou. Despues a sigui un bishitá na e ofisina di Brickell Travel Management kual ta e kompania lider den maneho di biahe mas renombrá na Florida. Durante e bishita aki representantenan di Kòrsou a haña oportunidat di duna un presentashon na e agentenan di e kompania. Reunion ku Top Vacations tambe tabata parti di e programa. Top Vacations ta un operador di tour masha dinámiko kual ta preparando pa diseñá un programa di Kòrsou spesialmente pa nan klientenan na Florida. E partnernan presente a haña e oportunidat pa introdusí i presentá nan produkto na Andrea Lopez ku ta Contracting and Product Manager na Top Vacations.
Ademas di esaki Diamond PR kual ta e agensia ku ta representá Kòrsou na Merka i Canada a tene un presentashon pa e partnernan den turismo kaminda a pone énfasis riba kon pa trata media i kon pa saka lo máksimo for di bishitá di kada miembro di prensa. Adishonalmente a organisá tambe un evento pa prensa/media merikano pa siña nan un poko mas di Kòrsou. Entre esnan ku a forma parti di e evento aki tabatin: BBC, City & Shore Magazine, Sun-Sentinel, Worthy Magazine i Private Islands Magazine. Finalmente e partnernan den turismo a risibí oportunidat pa sera konosí ku Lucy Leyva presidente di Travelmax i Valetin Ortega representante regional di Copa Airlines na CTB su ofisina na Miami. A klousurá e ‘Road Show’ ku un selebrashon tur afó dediká na Kòrsou ku a konta ku presensia di 200 miembro di agensianan di biahe i partnernan na Florida. A kompletá e selebrashon ku presentashon di Ephrem J i su banda kompañá pa DJ Carlito, Enmeris i Woody. Hinter anochi a pasa imágennan di Kòrsou i partnernan hotelero riba pantaya.
CTB por mira bèk riba un ‘Road Show’ eksitoso. Ta gradisí CHATA, ACOYA Curaçao, Avila Hotel, Baoase Luxury Resort, Curaçao Marriott Beach Resort & Emerald Casino, Floris Suite Hotel, Hilton Curaçao, InselAir International B.V., Kura Hulanda Village & Spa, GHL Hotel / Kura Hulanda Lodge & Beach Club, GHL Hotel, Livingstone Jan Thiel Resort, Renaissance Curaçao Resort & Casino, Santa Barbara Beach & Golf Resort Curaçao i Sunscape Curaçao Resort, Spa & Casino pa nan partisipashon na e ‘Road Show’.


text:
ORANJESTAD (AAN): E siman aki Minister di Enseñansa, Michelle Hooyboer-Winklaar a anuncia cu su Ministerio a logra e di 8 acuerdo cu un school di estudio superior, (4 na Merca y 4 na Canada), esta Niagara College.
“Nos tin un anuncio hopi importante pa un otro acuerdo riba enseñansa superior. Loke cu nos ta yamando awor e di ocho acuerdo similar cu ta duna nos studiantenan diferente beneficionan, entre otro, e parti financiero pero tambe otro oportunidadnan cu nos ta brinda nos studiantenan. Den e caso aki specificamente pa studia na Canada,” asina e mandatario a cuminsa su relato.
El a sigui bisando cu hopi orguyo e ta para na e momento unda lo firma un acuerdo cu Niagara College di Canada cu ta duna acceso na studiantenan. “Tur esaki a base di nos meta pa habri mas oportunidad posibel pa nos studiantenan a pesar di unda nan lo kier studia y den cualkier ramo cu nan kier studia. Asina aki nos ta kita kisas obstaculonan cu den pasado tabata existi. Entre otro, riba parti financiero pero tambe simplemente informacion hopi biaha cu tabata falta pa studiantenan tuma decision a base di kico nan kier studia y na unda nan kier studia”, di acuerdo cu e mandatario.
“Nos ta gradici Embahada di Canada na Caracas, Venezuela cu a haci esaki posibel como tambe e diferente deliberacionnan cu instancianan y cu otro schoolnan cu a yuda nos yega na nos acuerdonan. Nos ta hopi entusiasma pa por brinda e oportunidad aki na studiantenan cu ta interesa den e opcion aki”, Minister Hooyboer-Winklaar a remarca.
Minister Michelle Hooyboer-Winklaar a gradici e Embahada Canades y representante di Niagara College pa nan rol na yega na e acuerdo importante aki na beneficio di studiantenan di Aruba.


text:
Tumi
Kontenido
Tumi[editá | editá fuente]
Un tumi traha di oro descubri na Lambayeque, Peru. Coleccion di museo Etnológico de Berlin. E tumi ta un cuchiu ceremonial cu tabata uza na e Antiguo Peru.
Habitualmente e ta forma door di un pieza metalico. E handle di e tumi tin un forma rectangulo of trapezuim. Aunke su largura ta variabel semper e ta exede e hanchura di un man. Den un di handle ta marca e caracteristica di e tuminan. Un blachi punta den e forma hemisferio na e banda curva unda tin e canto y e banda stret ta perpendicula na e handle.
Tumi Lambayeque[editá | editá fuente]
Riba 21 di november 2006, dos arkeologo a anuncia cu nan a haya bintidos tumba dera na Noord-Peru cu tabata contene hopi artefacto di e pre-Inca. E artefactonan tabata e prome tumi cu a descubri. Henter e ehemplarnan anterior tabata recupera door di un plunder p’e tumba. E tuminan, sinembargo ta exclusivo invencion di Lambayeque. E tuminan tabata conoci desde e era di Mochica (=un cultura peruano cu a existi di 0 na 750 den e valleys di moche y chicarna na costa Peru). E seccion di e handle di e tuminan ta mustra un figura elebora di un forma humano y wowo di almender. Debesencuando ta decora cu decoracion di piedra incustracion semiprecioso. E tuminan di Lambayeque ta algun di e piezanan mas famoso di e arte pre-Colombiano peruano.
Uzo[editá | editá fuente]
E cuchiu ceremonial tumi tabata uza pa degoya prizonero. E antiguo peruano tabata cura trauma celebral, manera algo comun den e guera. Practicando corte y extraccion na parti daña di e cabez. E operacion aki hopi biaha no ta resulta bon p’e sigui biba, tal como ta demostra e arkeologico cu evidencia cu e carpachinan haya na costa Zuid-Peru. E ta hopi comun cu nan tabata practica cu e cuchiunan di flint y cu tuminan di metalico.
Un prisonero den e guera mara bou di un mata, su mannan dobla rond di un stam, su boca habri cu un grito di dolo. Nan a degoya su cara, lagando e boca habri cu ta cubri e djentenan y e cartilago na unda tabata e nanishi. 'Un griel tabata picando su wowo drechi. E ceremonista a habri su pecho cu un tumi y gara su curason ainda bibo, lo ta e ultimo y prome biaha cu ta decapitando e cu e mesun cuchiu di oro p’asina satisface e dios di solo. A pasa aproximadamente 1500 aña pasa, durante e Splendor di Moche, civilisacion di e preincaico.
Curiosidadnan[editá | editá fuente]
Den e ceremonia di Inti Raymi ta haci sacrificio ritual cu un lama. Tabata practica corte cu un tumi na un animal. E fabricacionnan di tumi ta inunda literalmente e mercadonan cu artesanal di Peru. Hopi turista ta bishita Peru pa cumpra e tumi artesanal traha di palo of coper como un souvenir.
Horta[editá | editá fuente]
E bunitesa di e tumi ta considera un obra di un maestro di metalurgia Mochica. Nan a horta e tumi den e tempo 1980 den e museo Antropológico. Esaki tabata un tragedia nacional pa Peru. Te dia djawe nan tin un potret saca door di Wilfredo Loayza un di e miho fotografo di Peru.


text:
Ocho candidata pa certamen di Srta. Aruba
ORANJESTAD (AAN): Un organizacion nobo y diferente di certamen a keda introduci Diahuebs anochi na Cooks Restaurant, ora cu Miss Aruba Foundation a introduci...
Parlamentario Arondino Croes a presenta pida asbesto di caya Betico Croes durante discurso...
ORANJETSAD (AAN): Parlamentario Arondino Croes durante reunion publico tocante presupuesto di 2013 e parti di infrastructura a presenta pida asbest decentiente di Caya Betico...
Pa proyecto gigante di Horacio Oduber Hospital
Exigencianan di destaho entrega na e tres companianan cu a bay ultimo ronde ORANJESTAD(AAN): Na dr. Horacio Oduber Hospital tabatin entregamento di e reglanan di...
Dama a cay for di tercer piso na casnan di Pueblo den Bushiri
ORANJESTAD(AAN): Algo serio a keda registra riba Diahuebs, y mesora Polis como tambe Ambulans a mobiliza pa duna un man. Tabata Diahuebs marduga Polis...
BIC NV bezig ta desaroyando varios proyecto na henter Aruba
ORANJESTAD (AAN) – Den entrevista cu Matutino DIARIO, señor David Britten di e compania BIC NV (cu ta cay bao di Thiel Corp) a...
Importante ta pa mustra con responsable gobierno ta pa uza e placa den presupuesto
Minister Hooyboer- Winklaar: ORANJESTAD (AAN) – Matutino DIARIO a acerca Minister di Economia, Asunto Social y Cultura, sra. Michelle Hooyboer- Winklaar, ken diaranzon a presenta...
Salubridad Publico ta monitor e desaroyo di Influenza H1N1 den paisnan den nos cercania
Dr. Wilmer Salazar: ORANJESTAD (AAN) – Matutino DIARIO a entrevista docter Wilmer Salazar, Consehero Medico di Departamento di Salubridad Publico, y, ademas, miembro di e...
Drs. Marisol Lopez Tromp den proceso di tuma un decision pa siguiente eleccion
ORANJESTAD (AAN) – Parlamentario drs. Marisol Lopez-Tromp a expresa den entrevista cu Matutino DIARIO cu pa cada politico tur dia ta conta den tempo...
Minister Ronald Tuitt di St. Maarten a keda impresiona cu Lotto su maneho
Durante su bishita na oficina di Lotto ORANJESTAD (AAN): St. Maarten ta explorando pa bin cu un loteria cu lo crea fondo pa nan infrastructura. Durante...
E tradicion cultural di San Juan mester sigui cerca tur nos hobennan
Stanley Dabian: ORANJESTAD (AAN): Na e departamento di Cultura tabata tin un conferencia di prensa dirigi riba e celebracion di Dera Gai. E aña aki...


text:
Aprel 2016 a krese ku 3%
WILLEMSTAD- 8 di yüni 2016 – Sifranan preliminar kolektá pa Ofisina di Turismo di Kòrsou (CTB) ta indiká ku pa luna di aprel 2016 a registrá un kresementu di 3%. Esaki ta un total di 1.218 turista adishonal. Un total di 37.425 turista di estadia a keda registrá kompará ku 36.207 turista na mesun luna aña pasa. Esaki ta komo resultado di e kresementu di 12% na luna di aprel 2016 for di region di Europa. Un kantidat di 1.895 turista adishonal a keda registrá for di e region aki kompará ku e mesun luna aña pasa.
Merkado di Europa ta representá un kantidat signifikante di 47.8% di tur bishitante na luna di aprel 2016. Aña pasa esaki tabata 44.2%. For di e region aki Kòrsou a risibí 17.904 turista kompará ku 16.009 na aprel 2015. Hulanda, e pais for di kua nos ta risibí mas tantu turista a nota un kresementu di 17% ku un total di 14.130 turista na aprel 2016 kompará ku 12.094 na 2015. Alemania a registrá 37% mas turista na luna di aprel. Un total di 1.991 turista a keda registrá. Aña pasa mesun luna a registrá 1.451 turista aleman.
Region di Sur Amérika a krese ku 7% ku un total di 9.377 turista di estadia kompará ku 8.777 na 2015. E kantidat di turista for di Venezuela a konosé un subida bèk, registrando un kresementu fuerte na luna di aprel 2016. For di Venezuela un kresementu di 24% a keda registrá ku un total di 6.141 turista di estadia kompará ku 4.946 na aña pasa. Un análisis mas profundo ta mustra ku solamente 24% di e turistanan for di Venezuela a keda na un akomodashon registrá miéntras ku aña pasa e kantidat aki tabata 42%. Brazil i Colombia tur dos a konosé bahada di 12%, miéntras ku Sürnam a registrá 28% ménos turista.
Turismo di estadia for di Nort Amérika a registrá un bahada di 12% na aprel ku un total di 6.360 kompará ku 7.205. Estado Unídos a registrá un total di 4.796 turista kual ta 10% ménos turista. Canada a registrá un bahada di 17% ku 1.564 turista di estadia na luna di aprel 2016. E bahadanan aki ta un refleho di e temporada abou di turismo. CTB huntu ku su partnernan prinsipal den industria di turismo ta komprometé pa sigui krese e merkado importante aki pa kual motibu ta vigilando e prestashon di e merkado di Nort Amérika di aserka pa asina por intervení ku e táktikanan di merkadeo apropiá ora ku ta nesesario.
E kantidat di anochi ku e turista a keda riba nos pais a konosé un bahada di 3%. E úniko region ku a registrá kresementu den kantidat di anochi ta Europa. For di e region aki un kresementu di 6% a keda nota. Region di Nort Amérika, Sur Amérika i Karibe a registrá respektivamente 14%, 5% i 24% ménos kantidat di anochi kompará ku na aprel 2015. E sifranan di kantidat di anochi pa luna di aprel ta mustra ku e luna aki tambe nos a konosé mas tantu turista pero esakinan a keda ménos kantidat di anochi. E kantidat averahe di anochi ku e turistanan a keda den luna di aprel ta 7.9 anochi miéntras aña pasa esaki tabata 8.4 anochi.
Sifranan promé 4 lunanan di aña: kantidat di anochi, akomodashon i impakto ekonómiko
E promé kuater lunanan di aña 2016 ta mustrando un kresementu kumulativo di 5%. E kresementu aki por keda atribuí na e region di Europa, Nort Amérika i Karibe. E regionnan aki a krese respektivamente ku 12%, 3% i 5%. Region di Sur Amérika a konosé un bahada registrando 7% ménos turista den e kuater promé lunanan di 2016. E kantidat di anochi ku e turistanan a keda nos pais e promé kuater lunanan di 2016 ta mustra un bahada di 6%. Sifranan preliminar ta mustra un total di 1.299.720 anochi. Aña pasa e kantidat tabata 1.379.649. Europa ta e úniko merkado ku a nota kresementu durante e promé 4 lunanan di aña 2016. Un total di 767.726 anochi a keda registrá kual ta un kresementu di 3%. Nort Amérika, Sur Amérika i Karibe a registrá un bahada di respektivamente 2%, 25% i 13% ménos kantidat di anochi durante e promé 4 lunanan di aña.
For di e karchinan di embarkashon i desembarkashon por konstatá ku 56% (92.971 turista) di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (27%), hotèl ku ménos ku 150 kamber (12%) i bùngalo (18%). E kantidat di turista ku a keda na otro akomodashon ta 71.986. Esaki ta representá 44% di e kantidat total di turista di estadia.
Hasiendo uso di e modelo ‘Turistika’, CTB huntu ku MEO a kalkulá ku durante e promé kuater lunanan di 2016, sektor di turismo a generá un impakto direkto di 335 mion florin pa nos ekonomia lokal. Turistanan prosedente for di Europa a generá un total di 167 mion florin kual ta 49.9% di e totalidat. Su tras ta sigui esnan for di Nort Amérika ku 83 mion i Sur Amérika ku 66 mion. E entrada generá for di e sobra turistanan a keda kalkulá na 19 mion florin.
Download e sifranan
Download e 'Tourism Insight active report'


text:
Openbaar Ministerie-Curacao-Sint Maarten-BES Islands
St. Maarten
Pa hasi tráfiko mas seif, polis ta hasi kòntròlnan regularmente. Manera pa duna but pa kore sin rèibewèis, kore dor di lus korá, kore sin faha di seguridat, i yama na telefòn sin set di ‘hands free’ i kòntròlnan pa velosidat.
Kontrolá pa poseshon di un karchi di inspekshon tambe ta kai bou di esaki. Di e manera aki, ta stimulá kada doño di kada vehíkulo pa bai laga su outo ser kontrolá dor di Keuringslokaal kada dos aña pa seguridat den tráfiko.
Violensha denter di e ambiente relashonal ta un problema ku desafortunadamente ta pasa na gran eskala, pero ku generalmente ta keda skondí. Hopi biaha ta indiká e fenómeno aki ku e término “violensia doméstiko”, pero en realidat esaki ta muchu limitá, mirando ku e ta duna e impreshon ku e violensia ta limitá na personanan ku ta biba huntu den e mesun kas.
Sint Maarten ta hopi atraktivo pa estranheronan. Diariamente estranheronan ta drenta e pais di manera legal i ilegal. Un grupo di e hendenan ei ta disparsé den ilegalidat. Un otro grupo ta purba di sali di manera ilegal - i no rara bes masha peligroso – for di e pais pa asina purba di traha un bida nobo un otro kaminda.


text:
Rekisitonan di Gobièrnu
Kriterio pa selekshon ‘erfpacht’ proyekto EWP Montaña Abou
Proyektonan di EWP ta un kolaborashon ku gobièrnu, i pa tal motibu gobièrnu a stipulá algun kondishon na kual tur ku apliká mester tene su mes na dje.
1. Suidadano registrá di Kòrsou
2. No ta propietario di un propiedat
3. Kapasidat finansiero
Pa duna un chèns hustu pa ta propietario di bo propio kas na tur nivel (demográfiko) e siguiente kriterio pa entrada (di famia) ta apliká:
Kumpradó ku un entrada bruto di:
1. Te ku Ang. 3500: tur modèl di kas
2. Entre Ang. 3500 i 4500: Pollux, Iris, Apollo, Zeus
3. Entre Ang. 4500 i 5500: Iris, Apollo, Zeus
4. Mas ku Ang. 5500: Zeus


text:
Pueblo ta vociferando cu e gobierno aki NO ta sirbi!
Cu excepcion di un grupito minimo: ORANJESTAD (AAN) – Si! Esaki ta e sentimento di nos pueblo, cu excepcion di e grupito chikito cu tin...
Hombernan arma a herida bishita na un cas den Scobillostraat marduga
ORANJESTAD(AAN): Diabierna den oranan di madruga prome cu 4or hombernan arma parce a kibra den un Nissan Skyline A-48412. Esaki tabata den Scobillostraat na...
4 suceso cu arma envolvi den menos di 24 ora
Crimen organiza ta lantando cabez atrobe ORANJESTAD (AAN): Sigur ta di spera cu cuerpo di polis lo haya informe relaciona cu atraco cometi pa dos...
Atrobe ta acusa Minister Otmar Oduber di morto di Poentje Castro
Riba muraya na Paradera ORANJESTAD(AAN): Habitantenan den e area di Paradera a laga sa cu nan no ta cu Otmar Oduber mas. Esey ta algun...
Dilanti di e edificio y tur rond a skirbi: “29 April, Paul pro pedofil”
Trahadornan di DAS a haya sorpresa: ORANJESTAD (AAN) – “29 April. Paul pro pedofil” ta e palabranan cu a wordo skirbi cu verf preto padilanti...
Fiesta Rotaria 2016 tabata un exito rotundo
ORANJESTAD (AAN): Diadomingo dia 17 di april 2016 ultimo, Rotary Club di Aruba a tene su di 36 Fiesta Rotaria annual cu tabata un...
Gobierno mester pone mas atencion na enseñanza
Evelyn Wever-Croes: nos hobennan merece mihor ORANJESTAD (AAN): Lider di MEP Evelyn Wever-Croes a expresa su preocupacion creciente pa e falta di atencion di parti...
Hobennan di Into Acting Youth Club activo den comunidad
ORANJESTAD (AAN): Diaranson ultimo e hobennan di e club hubenil di actuacion di Fundacion CineAruba tabata presente na Super Food Plaza pa a recauda...
Hulanda ta hungando e wega di “kat en muis” cu sr. Mike Eman
Karel Maduro di MEP: ORANJESTAD (AAN): Segun Karel Maduro di MEP, Pueblo di Aruba, un biaha mas, ta keda claramente demostra con Hulanda y Prome...


text:
Balashi – Diahuebs anochi polis di trafico a wordo manda poco pabou di e brug nobo, pa un boksmento.
Na yegada di polis, nan ta constata cu e boksmento ta trata entra un Glanza y un Lexus.
E chauffeur di e Glanza pa un of otro motibo no a regula su velocidad y ta dal tras di e Lexus, pasando e over di tera cu ta parti e caminda. Door di e impacto duro e Lexus a keda destrui patras y a bay para basta leu. Segun chauffeur di e Glanza un otro auto, un Nissan probablemente lo a causa cu ela boks.
Ambulance a presenta pa trata un dama cu tawata den e Glanza. Ambos auto no por a core mas y mester a wordo hiba cu takelwagen.


text:
PYEONGCHANG, South Korea (AP) — Tabata un momento historico, y esaki a pasa prome cu e weganan di Pyeongchang Winter Olympics a cuminsa oficialmente. Esaki ta segun e relato publica pa AP. E president di sur Korea Moon Jae-in y su casa a Saluda ruman muhe di e lider di nort Korea,kende a yega mas trempan di bishita na e weganan olimpico. E ruman muhe di Kim Yo Jong, tabata na e ceremonia di apertura hunto cu Kim Yong Nam, hefe di estado nominal di nort Korea cu tin 90 aña di edad.
Esaki ta un parti di empuhe diplomatico extraordinario di nort Korea pa asina uza e weganan olimpico pa alivia e tension entre ambos estado Koreano despues di un aña cu a wordo marca pa miedo, guera entre Pyongyang y Washington. Mientras cu na a duna otro man, nort y sur Korea a papia brevemente cu otro. Nan no a tuma nota di locual nan tabata combersando ,pero tur cos tabata cu un smile grandi na nan cara, te hasta a tuma un selfie cu otro.


text:
BOSTON – Den su carera profesional hopi jong, e critica semper tawata “si pero ja…”
Y mayoria biaha e tawata algo asina aki: “Si, Bogaerts por bati pa averahe, pero number 3 den lineup, e no mester bati mas homerun?”
Ayeranochi, tawata otro storia, e critica constructivo a wordo poni den silencio ora Bogaerts den di prome inning ta dal un homerun pa dos careda pa asina Boston Red Sox bolbe pone un offensiva impressionante pa gana Houston Astros cu score di 11-1 na Fenway Park.
Pa Bogaerts, e tawata su di 3 homerun di temporada y solamente di 10 incluyendo batasonan di anja pasa, pero e mes a keda sorprendi con e la tuma lugar.
“Mi no tawata buscando un homerun,” esey e la bisa di su prome homerun den di prome inning. “Esey tawata e ultimo cos cu mi tawata expect e momento ey. Mi a pone e bat riba e bala y e la bai.”
E mesun manera non chalant cu Bogaerts a splike e la pasa. Un curva di pitcher di Houston Astros Dallas Keuchel a keda abou y aden den e zona, pero Bogaerts a keda riba dje y pase riba e Green Monster na Fenway Park.
Bogaerts su homerun a pone e tono pa e resto di wega y ta marca e prome biaha den historia cu Boston Red Sox a score 8 careda of mas cu 12 of mas hit den 6 wega sigui.
“Bogey a cuminsa e cos pa nos,” Red Sox manager John Farrel a splica. “E la bai abou y topa un bon curva di Keuchel, y unabes esey a pasa, nos tawata pone bon turno na bate durante henter e anochi.”
Y esey ta algo cu Bogaerts ta bin ta haci henter temporada, bon turno na bate. Ayera e tawata 5-2, cu un liderato di e ekipo cu un averahe di .331, poniendo e den e Top 5 di American League.
Por ultimo Bogaerts a bisa, “E ta manera hunga Playstation, bo sa? Mi ta kere ni ora di Playstation nos ta score asina hopi careda.” “Pero esey ta e realidad y nos ta haciendo e na cas, den nos parke y e fanaticonan ta goza.”


text:
Si antibiotica perde su eficacia, esaki lo ta tambe e “fin di medicina moderno”, segun e asesor medico di gobierno di Reino Uni, Sally Davies a adverti. Esaki a tuma luga durante un conferencia na Berlin, Alemania.
E specialista Britanico a alerta di cu e resistencia creciente pa antibiotica por haci cu e tecnicanan moderno di transplante ta bira algo di pasado,y lo haci cu e operacion basico lo bira mucho riesgoso, desde un simpel operacion cesarea te cu tratamentonan contra cancer.
“Si nos no tuma medida awo, realmente nos lo haya nos confronta cu un apocalipsis post antibiotico horibel”, Davies a sigura. E problema principal ta cu “hopi hende ta bebe antibiotica cu nan no mester”, segun The Telegraph.
Como apoyo na esaki, e principal vocero di asuntonan di salud di Reino Uni a precisa cu su pais, como minimo, e antibiotica por resulta innecesario den un di cada tres of cuater caso unda cu e remedi aki ta wordo receta.
Si bo ta uza antibiotica pa kita un griep of un virus, e remedi aki por tin consecuencia cu ora cu realmente bo mester di dje, e lo no tin efectividad.
Según datonan di e informe di 2016 riba e resistencia anti antimicrobiana (Review on Antimicrobial Resistance), actualmente 700 mil persona ta muri cada aña pa infeccionnan resistente na remedinan. Ta calcula cu e ausencia di politica di prevencion di crecimento na e resistencia antimicrobiana, e cifra aki lo sigui crece y pa 2050, anualmente cada aña 10 miyon persona lo perde nan bida pa e causa aki.
“Nos no kier pa e pashent pensa cu e dokternan ta bira man duro ora di receta remedi”, Davies a agrega. “E investigacion a mustra cu hopi biaha e pashent ta pensa cu dokternan ta purba na spaar placa, pero hecho ta cu nan ta purbando di preserva e remedinan, pa nan funciona ora cu e pashent realmente mester di dje”, Davies a conclui.


text:
Entrante 1 juni 2018 SVb no ta acepta cheque mas
Siguiendo banconan na Aruba cualnan no ta bay otorga ni acepta cheque mas, nos ta den preparacion pa dentro di poco tampoco no lo acepta cheque mas. E maneho aki ta drenta na vigor entrante prome di juni 2018. Esaki ta significa cu SVb no ta acepta ningun cheque mas como pago entrante prome di juni 2018.
SVb pa un tempo largo caba ta ofrece diferente forma unda por haci pago na SVb na un manera seguro y eficiente. Nos ta acepta pago efectivo, pero tambe nos tin e machine di atm. Ademas por haci pago mediante banco y online banking. Den tur e diferente formanan aki sigur cada organisacion por acomoda su mes cu un forma di paga mas conveniente y sigur.
Prima di Seguro di Malesa, Seguro di Accident y Cessantia
Doñonan di trabao (compania, stichting of organisacion) cu ta haci pago di prima pa seguro di malesa y accident tambe cesantia por keda haci esaki na nos Departamento di Inning, situa na Vondellaan 19E (prome piso), of por haci e pago riba e cuenta di banco di SVb.
Nos orario di caha ta di dialuna pa diabierna, di 8:00 am te cu 11:45 am y di 13:00 pm te cu 15:00 pm. Por paga cu efectivo tambe mediante carchi di ATM.
Pagonan mediante banco por wordo haci riba e siguiente cuentanan di banco:
Prima di Seguro di Maleso y Accident:
Aruba Bank: 19 22 616
RBTT Bank: 30 59 499
Banco di Caribe: 801765-01
Caribbean Mercantile Bank: 92 39 3106
Prima di Cessantia:
Aruba Bank: 19 22 517
RBTT Bank: 12 60 243
Banco di Caribe: 822014-01
Caribbean Mercantile Bank: 90 27 3501
Pa pago mediante banco nos ta recomenda pa specifica e werkgeverscode di e compania pa cual ta haci pago, tambe e tipo di prima pa cual ta haci pago, acompaña pa e temporada y aña di aanslag of si ta pa un areglo di pago.
Rijbewijskeuring
Pago pa e factura di rijbewijskeuring por wordo haci cerca Departamento di Finansas, situa na nos oficina principal na Caya Punta Brabo 19, Eagle, riba e prome piso. Por paga cu efectivo tambe mediante carchi di ATM. Ademas por paga mediante banco riba e siguiente cuenta:
Aruba Bank: 22 87 91 (Sociale Verzekeringsbank Aruba – BGD Administratie Fonds)
Mas informacion
Si tin cualkier pregunta of remarka por tuma contacto cu nos mediante e formulario di contacto (click aki) of manda nos un email na info@svbaruba.org.


text:
Bo ta haya sacamento, ora bo stoma no ta wanta e cuminda cu bo a tuma. E forma mas rapido pa bo stoma deshaci di e cuminda ta mandand'e ariba. Esaki ta sosode ora cu e stoma ta irita pa motibo di un infeccion viral of cuminda putri.
Den caso di un infeccion viral (gastro-enteritis = buikgriep) mayoria di biaha bo ta haya tambe diarea y keintura. Si e sacamento ta consecuencia di un infeccion, generalmente e ta bira menos despues di 24 ora.
Den e sacamento aki por aparece un tiki di sanger. Esaki no ta motibo pa alarma. Si tin mas sanger den e saca, esaki por ta un indicacion di sangramento di stoma y bo mester yama dokter mesora.
CERCA BABY
Ora e baby respo, hopi biaha e ta saca un tiki lechi tambe. Esaki no ta nada. Tosamento ta subi e presion den barica. E ora ey e sfinter na entrada di e stoma ta habri facilmente cerca baby y mucha chikito. Pero si e baby saca cu forsa (cu un 'boog'), anto esaki por nifica cu tin un ceramento di e canal digestivo. Esaki ta sosode solamente den e prome simannan di bida.
CERCA MUCHA DI MAS DI 1 AÑA
Mucha ta saca mas lihe cu hende grandi. E causa por ta inofensivo, pero tambe hopi grave. Mayoria di biaha e causa ta fisico, pero tambe exitacion y
tension por ta motibo di sacamento.
Si e mucha ta saca, anto e no tin ningun otro sintoma di malesa y, pa lo demas, ta mustra salud, anto general- mente esaki ta motibo di mucho comemento di mangel y/of chucheria of pasobra el a come algo cu no tabata bon. Mayoria di malesa di mucha ta bay compaña pa sacamento.
Den caso di infeccion di garganta, di horea of cualke otro infeccion, hopi biaha e mucha ta haya tambe diarea y keintura. Esaki ta stop mayoria di biaha denter di 24 ora. Tambe hopi biaha mucha ta saca den caso di un verkoud cu ta cuminsando.
CUIDO PROPIO:
LOKE BO MES POR HACI
Laga bo stoma haya sosiego durante e prome oranan, kier men, no come nada ni bebe nada. Cuminsa cu un tiki awa of te slap. Si bo no saca esaki, bo por tuma buyon, awa of juice. Djey bo por cuminsa pasa poco poco pa cuminda mas solido, manera un buscuchi di soda.
CERCA BABY
Cuminsa despues di 2 ora cu awa of cu te den telep. Of si e ta haya boter, cu 10 cc di awa.
CERCA MUCHA DI MAS Di 1 AÑA
Sacamento por ta un experiencia angustioso pa un mucha. Pesey mes, purba trankilis'e, papiando cu ne cu calma. Evita (p'e bay den) panico. Apoya e mucha durante sacamento.
Percura pa reemplasa e perdemento di likido. Haci esaki preferiblemente cu un likido cu ta contene sucu y salo. Miho ta un likido (ORS-likido contra deshidratacion) cu bo cumpra na botica. Duna e mucha e likido aki regularmente den cantidad chikito. Un mucha cu ta saca y ta bebe toch semper ta mantene algo di likido paden. Pues, sigui cu esey. Cuminsa cu duna 2 ora despues cu e mucha a cuminsa saca. Si e mucha por soport' e, bo por dun'e un buscuchi of un tiki papa despues di un par di ora. No oblig'e di come, si mesora despues cu e come algo, e bolbe saca.
TUMA CONTACTO CU BO DOKTER DI CAS
- Si bo ta sigui saca pa mas di un dia (tambe si bo ta haya migraine).
TUMA CONTACTO CU BO DOKTER DI CAS INMEDIATAMENTE
- Si bo ta saca y bo tin dolor di barica.
- Si bo saca sanger of likido cu sanger.
- Den caso di dolor di cabes repentino hunto cu sacamento (no si bo ta na haltura di migraine).
CERCA BABY
- Na e edad aki, pa regla, semper bo mester drenta den contacto rapida-mente cu bo dokter di cas, den caso di sacamento.
- Si e baby no ke bebe durante varios ora.
- Si ta parce cu e baby tin dolor di barica tambe.
- Si bo ta presumi cu tin intoxicacion.
- Si bo haya sanger den e saca-mento.
- Si e baby cuminsa saca despues cu el a cay.
- Si e baby ta sin smaak y no ta reacciona manera custumber.
- Si su wowonan a bay aden, su boca ta seco y su cuero ta slap.
- Si e baby no pishi of pishi masha poco durante mita dia.
- Si e baby saca cu un 'boog'.
- Si e baby durante henter un dia no a bay af y su barica ta duro.
CERCA MUCHA
- Si bo yiu ta sacando pa mas di 1 dia.
- Si bo yiu no ke bebe nada tam-poco.
- Si bo yiu tin keintura halto tambe.


text:
Firmamentu akuerdo di intenshon entre CTB i Latin Interactive Group
...Pa yega na un ‘booking engine’ pa hotèlnan i apartamentunan...
WILLEMSTAD- 31 di mart 2017 – Resientemente a tuma lugá firmamentu di un akuerdo di intenshon (Letter of Intent – LOI) entre Ofisina di Turismo di Kòrsou (CTB) i Latin Interactive Group ku ta e representante ofisial di SABRE den aria di Karibe. SABRE ta un sistema di distribushon global ku ta kontené entre otro informashon di aerolíneanan, hotèlnan, liñanan krusero i kompania di hür outo. Ta trata aki di un sistema ku ta keda usá pa agentenan di biahe rònt mundu. SABRE ta brinda oportunidat na e usuarionan di e sistema pa por buska e mihó preis i hasi reservashon di ticket. E akuerdo ta enserá ku lo eksplorá e posibilidat pa instalá un asina yama booking engine riba e website di CTB. E booking engine aki ta duna oportunidat na hotèlnan, apartamentunan i tambe otro kompanianan ku tin relashon ku turismo pa por bende nan kambernan i produktonan online. Minister di Desaroyo Ekonómiko, sr. Errol Goeloe tambe tabata presente durante di firmamentu di e LOI.


text:
Turismo a generá 63 mion florin na yüni 2017
...Tur merkado importante a realisá sifranan positivo na yüni...
WILLEMSTAD – 8 di ougùstùs 2017 –Ofisina di Turismo di Kòrsou (CTB) ta raportá kresementu for di tur e merkadonan riba kual ta enfoká e esfuersonan di merkadeo. Hulanda, Alemania, Estado Unídos, Canada, Brazil, Colombia i Sürnam tur a presta bon durante yüni 2017. No opstante e resultado positivo di e merkadonan aki, luna di yüni a sera ku un bahada di 3%. Un total di 760 bishitante ménos a keda registrá na yüni kual a hiba na un total di 27.957 turista kompará ku 28.717 e mesun luna aña pasá. E bahada den kantidat di turista di estadia ta basá riba e echo ku e kantidat di turista for di Venezuela te ainda ta afektando e sifranan total. Un kaida di 46% a keda registrá na luna di yüni for di Venezuela. Aña pasá un total di 3.939 venezolano a bishitá nos pais miéntras e aña aki e kantidat total ta 2.113.
For di Europa a registrá un kresementu di 7% na yüni ku un total di 12.937 europeo ku a bishitá Kòrsou. Europa ta representá 46% di e total di turista risibí na luna di yüni. Hulanda a registrá 5% kresementu na yüni 2017. Un total di 10.175 turista hulandes a bishitá Kòrsou na yüni. For di Alemania e kresementu registrá ta 34%; na yüni un total di 1.489 turista di estadia a bishitá nos pais.
For di Nort Amérika por mira un kresementu di 8% na yüni 2017. Un total di 5.988 turista for di Nort Amérika a bishitá Kòrsou. Nort Amérika ta representá 21% di tur e turistanan ku a bishitá Kòrsou na luna di yüni. E kantidat di turista di estadia for di Estado Unídos a konosé un kresementu di 8% kompará ku aña pasá. Un total di 5.327 turista a keda registrá na yüni. E merkado di Estado Unídos ta aktualmente e di dos merkado ku ta produsiendo mas pa industria di turismo. Na komienso di aña e sifranan pa loke ta trata e merkado di Estado Unídos tabata tambaliá, finalmente ta mirando ku e merkado ta mustrando un resultado faborabel pa di dos luna konsekutivo. Canada a krese ku 8% na yüni 2017. Kòrsou a risibí 661 turista prosedente for di Canada na yüni.
E prestashon di Venezuela ta wantando e sifra total di bishitante abou. Un total di 17% ménos turista a keda registrá for di Sur Amérika. E merkadonan sekundario den Sur Amérika esta Brazil, Colombia i Sürnam a registrá kresementu di respektivamente 4%, 36% i 11% na yüni 2017.
Na luna di yüni tambe a nota sifranan faborabel pa loke ta trata kantidat di anochi pa bishitante. E trènt ku bishitantenan ta kedando mas largu a kontinuá. Turistanan a keda un averahe di 8.6 anochi na yüni. Aña pasá e kantidat averahe di anochi pa persona tabata 8.1. E kantidat di anochi ku e turista a keda riba nos pais na yüni 2017 a konosé un subida di 4%. Un total di 241.290 anochi a keda registrá kompará ku 232.564 na aña pasá.
Sifranan generá for di e modelo ‘Turistika’ ta mustra ku na luna di yüni, sektor di turismo a generá un impakto direkto di 63 mion florin. Aña pasá e impakto direkto tabata 59 mion florin. Turistanan prosedente for di Europa ta responsabel pa 31 mion florin. Nort Amérika, Sur Amérika i otro regionnan a generá respektivamente 14.1, 13.8 i 4.1 mion florin.
E relashon entre e kantidat di anochi pa persona i e kantidat di turista di estadia ta mustra ku maske a registrá ménos yegada di turista, e anochi pa kada persona ta mustra un resultado ménos negativo ora tuma nota di e impakto ekonómiko direkto for di industria di turismo.


text:
Durante rueda di prensa diamars mainta, miembro di Parlamento pa Fraccion di POR, Alan Howell a elabora riba e parti di Husticia na Aruba.
Den nomber di e fraccion blauw el a felicita Cuerpo Policial pa e tremendo trabou cu nan a bin ta realisando y a enfoca hopi riba un di e polisnan cu a resulta herida den un detencion di un illegal cu a wordo haya cu handgranaatnan, cual e ta considere un heroe.
Tambe el a menciona cu el a reuni cu Minister di Husticia Andin Bikker unda a confirma diferente plan cu ta den proceso di ehecusion pa loke ta control y mantencion di ordo y siguridad di nos fronteranan.
Howell a indica cu e ta na altura cu Minister Bikker a sondea e posibilidad pa por yama aden e forsa di Marinierskazerne na momento cu ta necesario. Intencion na ningun momento ta pa e mariniers tuma over e trabou di Cuerpo Policial, al contrario, intencion ta cu na momento cu mester un refuerso ya caba nan lo por ta disponibel pa duna un sosten na Cuerpo Policial.
Siguiendo cu e tema di husticia, Parlamentario Howell tambe a bisa cu na e momentonan aki tin hopi material moderno cu por uza pa por yuda soluciona criminalidad. Presupuesto 2018 a wordo aproba y na e momentonan aki e minister di Husticia tin fondo pa por adkiri diferente material pa combati criminalidad.
E maneho di Minister di Husticia no ta wordo stipula tampoco con cu ta, e ta un maneho cu tin su metanan y cu a wordo trata y analisa conhuntamente en Conseho di Minister y cu ta conta cu e sosten di Prome Minister.
Si tin parlamentarionan ta pensa cu un material ta mas importante cu otro, esey ta derecho di cada persona y mester respeta esaki tambe, pero minister di Husticia tin su maneho den cual ta bay adkiri tur e materialnan necesario, un prome cu otro, pero na final, tur tin cu bin, manera ta autonan di polis ekipa, dronenan, radar, helicopter, etc.
Mescos ta e echo di involucra militarnan, por tin diferencia di opinion y ta respeta esaki tambe, pero manera a bisa caba, intencion no ta pa nan tuma over e trabou di polis, intencion ta pa tin un colaboracion den casonan estrictamente necesario y pa un periodo limita. Un ehempel cu Alan a duna ta si 200 pa 300 ilegal drenta Aruba pareu. Den un caso asina Cuerpo Policial no lo por atende cu e situacion aki su so y lo mester cooperacion militar. “Mirando con e situacion ta na Venezuela aworaki, nos mester ta prepara. Esaki no ta e momento mas pa nos hunga mooi weer, esaki no ta e momento pa nos hunga nice guy, pasobra cosnan ta pasando caba. A drenta cu 4 handgranaat y na momento cu cuminsa papia di e armanan pisa asina nos ta cuminsa bay den direccion militar. Ora nos wak e fenomenonan aki nos mester ta no un sino 100 stap dilanti, nos no por warda mas”.
Mas ainda, Howell a bisa cu esaki no ta momento di pensa ken ta coy trabou di ken, ta momento pa pensa riba un solo liña, unda cu e meta ta pa duna e ciudadanonan e trankilidad cu nan ta desea.
Alan Howell (POR): “Esaki no ta momento pa hunga mooi weer of nice guy”
Durante rueda di prensa diamars mainta, miembro di Parlamento pa Fraccion di POR, Alan Howell a elabora riba e parti di Husticia na Aruba.


text:
ATIA ta kere firmemente den reuni regularmente cu mandatarionan y instancianan importante pa asina mantene un relacion estrecho cu ta facilita dialogo na momento cu mester intermedia na fabor di comerciantenan cu ta miembro di ATIA.
Den e cuadro aki, diamars merdia ATIA a ricibi bishita di Minister Dowers pa un update di tur esfuersonan cu tin pa combati y preveni criminalidad riba nos isla. Actualmente Ministerio di Husticia ta trahando riba un plan di maneho pa 2017 cu lo wordo presenta pronto. Den esaki no solamente lo enfoca riba e parti di combati criminalidad pero tambe riba e parti preventivo caminda e aspecto di nos hobenan lo wordo inclui den e plan.
Un di e problemanan enfrentando nos comunidad na e momento aki ta e caso di ilegalidad. Den medionan di comunicacion por lesa riba varios caso caminda Polis y Warda Nos Costa ta controla negoshinan y ta bin hanja ilegalnan trahando na e establecimento. Loke e comerciantenan aki mester realisa ta cu dunando ilegalnan trabou, esaki no solamente ta stimula hendenan procedente di otro paisnan pa drenta nos pais, probablemente na un manera legal, y dicidi di establece nan mes ilegalmente na Aruba, pero tambe ta trese costonan innecesario pa gobierno. Na momento cu un persona cu ta habitando e isla ilegalmente bira malo of muri, e gastonan ta cai riba Aruba. Ora di deporta e personanan aki, tambe e gastonan ta cai riba Aruba.
ATIA como representante di e mayoria di comerciante aki na Aruba ta urgi e comerciantenan pa no participa den e practicanan aki, cu riba su mes tambe ta un crimen. Mester pone enfasis tambe riba e caso den cual si un negoshi ta hasi uso di un contractista y e contractista aki ta hasi uso di e labor di personanan cu ta ilegalmente na Aruba, no solamente e contratista ta responsabel pero tambe e negoshi cu a contrata e contractista aki. Como comerciante mester asumi e responsabilidad y sa ken ta trahando pa e negoshi en realidad. Ministerio di Husticia ta trahando riba maneranan pa atende cu e problema aki di un manera mas efectivo.
ATIA ta spera cu pa 2017 gobierno lo pone mas fondonan disponibel pa seguridad pa asina tin mas inversion den e area aki. ATIA semper ta dispuesto pa scucha y comparti informacion y alabes bin cu sugerencianan alternativo pa combati y preveni criminalidad.


text:
WILLEMSTAD - Djárason 7 di febrüari 2018, den kuadro di trabounan di ‘Task Force Vuurwapen’, Tim di Mantenshon di órdu Públiko konhuntamente ku CurMil (Curacaose Militie), a organisa dos punto di kontròl den área di Rancho i Parera.
E kontròlnan aki a tuma lugá entre 6 or di atardi pa 8 or di anochi i entre 10 or pa 12 or di anochi. Durante e akshon nan aki a kontrolá un total di 127 vehíkulo i 155 persona. Polis a detené dos hòmber sospechoso pa violashon di Lei di Opio i tambe un persona ku no tabatin e dokumentunan nesesario pa por permanesé riba nos isla. Tambe polis a konfiská dos vehíkulo. A presentá e dos sospechosonan dilanti un Fiskal Ouksiliar.
Polis a transladá e persona sin dokumentu pa Departamentu di Imigrashon ku a keda enkargá ku e investigashon i deportashon. E kòntròlnan aki ta kontinuá riba un base strukturá.


text:
Den bida bo ta gara forsa, balor y confiansa dor di tur experencia cu ta pone bo crece como persona y institucion. Na comienso di e gobierno actual, a topa hopi reto, entre otro un caha bashi, un data base bashi, documentonan disparce y hopi otro situacion cu a stroba e trabou.
Mester a bay na cada departamento cu ta cay bou di ministerio di Husticia y inventarisa kico tawata nan “wenselijkheidsbegroting”. Esaki ta encera materialnan y/of personal cu tawata falta pa por funciona optimalmente. Tambe mester a inventarisa casonan cu tawata
pendiente.
Durante e inventarisacion a haya cantidad di trabou cu e gobierno saliente a neglisha of no a duna prioridad na nan. Un di e asuntonan pendiente tawata e tantisimo personanan cu tin derecho riba nan Ambtsjubileum. Personanan cu 20, 25, 30, 35 te hasta 40 aña den servicio di gobierno cu no a haña e aprecio tan mereci. Ora un persona tin 20 aña of mas den servicio di e mesun dienst ta muestra cu e persona aki a demostra forsa, balor, confiansa, determinacion, fieldad y sodo di su frenta cu ta merece un reconocemento.
Mi ta hopi contento cu nos Minister Justitie Veiligheid en Integratie si a duna e homber y e
muhenan balente aki nan aprecio mereci. Den futuro lo bay sondea maneranan cu nos por
logra pa e experticio di e gran trahadonan aki por wordo traspasa pa e generacionnan
cu ta bin despues di nan. Experticio cu ta solamente cu experiencia di añanan di practica por acumula. Den e trabou dia a dia, un persona ta siña, conocemento cu e no lo haya den buki sino cu sodo di su frenta.


text:
ORANJESTAD (AAN): Continuando cu e esfuersonan cu Oficina di Turismo Aruba (A.T.A.) ta haciendo pa fomenta e industria di turismo crucero, e siman aki ta bay celebra un momento grandi cu yegada di e prome 700 mil pasahero di barco crucero cu ta bishita nos destinacion. Mientras cu ta hopi satisfecho cu e resultado aki, A.T.A. tin su mira riba resultadonan ainda mas grandi den futuro.
Aruba Tourism Authority hunto cu Aruba Ports Authority ta trahando hunto pa promocion di e experiencia cu nos bishitantenan crucero ta haya na momento cu nan barco mara na nos isla. Ademas di e obhetivo aki, tambe ta comparti e vision di un bon relacion cu companianan di barco crucero, mehoracion di infrastructura y e trato amabel cu e bishitantenan ta haya di nos comunidad.
Globalmente, mayoria di e mas cu 20 miyon persona cu ta subi un barco crucero, ta scoge un cu ta keiro den Caribe. Aruba, atrabes di A.T.A. y APA ta busca pa bira e destinacion mas memorabel, un cu e pasaheronan lo kier bishita back pa pasa mas tempo. Di e manera aki ta yega na un turismo sostenibel cu resultadonan positivo riba termino corto y largo.
Algun di e metanan di A.T.A. pa 2018 ta pa: aumenta e bishita di turista crucero cu un minimo di 7% compara cu 2017 – desaroya e lazonan comercial cu e industria crucero cu mira riba 2019 y mas leu enfocando esfuersonan riba diversificacion y garantisando bishitanan pa nos destinacion durante ‘low season’, como tambe bishitanan mas largo – stimula e consumo di turista y tripulacion di crucero riba nos isla; y crea programanan pa aumenta e conversion di e turistanan crucero pa turistanan ‘stay-over’.
Estadistica cu A.T.A. ta dispone di dje, ta indica cu pa fin di 2017, e entrada for di sector crucero lo alcansa 85.5 miyon Dollar, cual ta representa un aumento di 21% compara cu 2016. Ta premira cu Aruba lo keda conoce desaroyonan alentador manera esaki, mientras cu A.T.A. ta sigui traha di cerca cu tur socio den e gremio. Ta fomentando un bon relacion cu tour operators y comerciantenan di e area, ademas di otro entidadnan publico y priva.
Na tur socio den turismo y na Aruba completo, masha pabien cu nos di 700 mil turista crucero! Ban sigui demostra con nos ta e One Happy Island y cu nos compromiso ta cu Aruba!


text:
Cu o sin carta di dokter
Bo por hanja aviso personal serka e dietista tocante un cierto dieet. E dietista ta traha cuidadosamente un plan hunto cu bo cu ta adapta mas hopi posibel na bo caso y deseonan.
Durante e consulta
E dietista ta referi mas riba detayes cu ta trata posibilidadnan di variashon pa asina facilita ora bo ta tene un dieet. Posibilidad pa adapta e dieet durante di fiesta, vacacion, cena o durante deporte. Pa finalisa tambe e uso di produktonan special pa dieet.
Prome consulta
Durante e prome consulta, e dietista ta diseña hunto cubo un plan pa alimentashon. E ta tene cuenta cu e informashon y dato’s cu el a haña di bo dokter, bo custumbernan, posibilidad financiero y bo deseonan.
Sigiente consulta
Hunto cu e dietista, bo ta traha un cita pa e sigiente consulta. Durante e sigiente reunion di control, bo por trece cambio den bo plan a base di bo experiencia y resultado.
Conseho den grupo tocante alimentashon saludabel
Ta wordo duna na futuro mayornan durante e curso pa futuro mayornan di Wit Gele Kruis. Tambe ta existi e posibilidad pa organisa anochinan informativo pa personanan cu mester di mas informashon.
Pa conseho personal tocante alimentashon saludabel
Bo por pasa dibiaha serka un dietista sin aviso di dokter. E dietista ta duna conseho tocante: alimentashon saludabel, alimentashon apropia durante embarazo y tambe alimentashon saludabel pa baby y mucha chikito. E ultimo ta wordo brinda na mayornan cu yiu entre 18 pa 24 luna bieuw. Esaki ta wordo duna durante e consulta di Alimentashon y cuido di djente. Pa finalisa tambe ta wordo ofresi conseho pa hendenan grandi di edad y hendenan cu ta hasi deporte


text:
Saliña Cerca – Diabierna atardi algo pasa di 6:30, polis y ambulance a wordo poni na altura di un accidente basta serio panort di e veld na Saliña Cerca.
Na yegada di patruyanan, ambulance ya tawata atendiendo e personanan herida. Den ambos auto tawata tin dos herido entrenan un mucha di 9 aña.
Na e sitio nos por a compronde cu un di e autonan lo a hala mucho na man su robes, causando cu ela dal contra trafico contrario.
Na e sitio e dos autonan envolvi a keda para banda di otro y mustrando e mes un direccion.
Tawata trata di un Suzuki y un Toyota Paseo.
Personal di ambulance a prepara y despues a sali cu esnan herida pa hospitaal.


text:
Servicio
ICA ta parti den
diferente seccion y cada seccion ta duna su servicio basa riba su
disiplina.
E secionnan ta manera ta sigui.Seccion
di arte dramatico
E seccion di arte dramatico kier crea y stimula e interes bou di e
poblacion Arubano, principalmente bou di e hubentud, pa nan participa
tanto activo como pasivo na e actividad teatral na Aruba. Tambe e
seccion aki ta promove disiplina, combibencia y e individuo ta siña
maneha su propio sentimento. Den e seccion ta traha sr. Stanley Dabian,
sra. Marlene Lampe y Ricaldo v.d. Biezen, cu ta haci e parti tecnico.
Tambe ICA ta haya cooperacion di e maestro John Freddy Montoya di
FARPA.
E parti di presentacion di obra na scol ta na encargo di sr. Robert
Scharbaay, cu ta haci e contacto necesario, sea nacional of internacional
y cu ta coordina tur e presentacionnan aki pa e muchanan di scol por
disfruta y haya educacion necesario riba e tereno aki.Seccion
di arte plastico
Den e seccion di arte plastico e concentracion ta riba dunamento di
les teniendo cuenta cu e facilidad pa haci esaki, cu actualmente na
ICA no ta existi. Ademas di duna les e seccion lo percura pa tene
charla y presentacion di video educativo riba ramo di arte. Tambe
e seccion aki ta brinda e ayudo tecnico y posibilidad pa organisa
actividad di arte plastico y artesania p.e. exposicion den Kapel di
ICA, cu ta na disposicion di e comunidad.
E seccion aki ta na encargo di sra. Maritza Erasmus.Seccion
di desaroyo musical E meta principal
di e seccion di desaroyo musical ta pa eleva e nivel di dunamento
di instruccion musical na Aruba. Pa eleva nos calidad musical lo inicia
cu charla y tayer pa nos musiconan y tambe lo bin cu un forum musical.
E nivel di musica mester yega asina cu den un termino di 10 aña
Aruba por tin su mes un orkesta filharmonico. ICA mester bira e organo
cu ta inspecta, controla y/of guia e proceso di instruccion di musica.
E seccion aki ta cai bou encargo di sr. Albi Navas, sr. Edwin Kock,
sr. Robert Maduro y sr. Valentino Croes.Seccion
di ayudo tecnico
E seccion di ayudo tecnico ta un seccion cu ta brinda ayudo na e comunidad
dor di coordina, organisa y stimula diferente actividad cultural.
Y tambe ta brinda ayudo tecnico. E meta di esaki ta pa salbaguardia
y conserva nos herencia cultural Arubano y stimula participacion di
henter comunidad Arubano den diferente expresion cultural.
Coordinacion di actividad ta bou direccion di Reymundo Krozendijk
y sra. Maritza Erasmus cu ayudo di un comision di actividad cultural
consistiendo di: sra. Glenda Reiziger, sr. Robert Maduro, sr. Stanley
Dabian, sra. Marlene Lampe y demas empleado di ICA.Seccion
administativo
E seccion administrativo ta haci tur trabou administrativo pa ICA
por funciona optimalmente. Tambe e seccion aki ta percura pa e presupuesto
di ICA ta financieramente na ordo pa asina garantisa e continuidad
di funcionamento di e Instituto.
E seccion administrativo ta bou encargo di sr. Haimy Angela, asisti
dor di sr. Gilbert Nicolaas y sr.Reymundo Krosendijk, kende alabes
ta encarga cu organisacion di Bon Bini Festival. Tambe tin e secretaria,
kende ta sra. Vilma Theysen, un asistente di secretaria, sra. Yvette
Salas-Lacle y un telefonista, sra. Sylvia Croes-Boekhoudt. Sr. Richard
Deluvia ta maneha material cu ICA ta presta na comunidad y sr. Arturo
Gomez ta percura y controla e material necesario pa e seccionnan por
continua cu nan trabou. Tambe tin dos persona encarga cu mantencion
di interior. Nan ta sra. Filomena Quandus y sra. Sharline Bremo.Seccion
pa literatura y idioma
E seccion di literatura y idioma ta un seccion cu ta bai hinca den
e maneho nobo, cu su meta lo bira promove uso di Papiamento y conserva
nos idioma. Tambe stimula obra literario en general y pone informacion
alcaso y balioso na disposicion di comunidad. Pa promove literatura
na Papiamento lo bini cu un premio literario p.e. cada dos aña.
Pa stimula esaki ta cuminsa cu nochinan literario den patio di ICA.
Durante e anochinan aki lo invita personanan pa bin declama nan obra,
tanto esnan cu experencia caba como esnan cu nunca a yega di bin den
publicidad. E obra por ta un poesia, prosa of storia cortico. Ta e
intencion pa traha hunto cu Biblioteca Nacional Aruba y personanan
activo riba tereno literario. E seccion aki lo brinda servicio di
traduci y coregi documento na Papiamento, ya cu desde 1 di juli 2003
Papiamento a bira idioma oficial hunto cu Hulandes pa comunica cu
e organo gubernamental.
E seccion aki ta na encargo di sra. Gloria Croes y sra. Glenda Reiziger.Seccion
di investigacion
Ya cu un di e tareanan di ICA ta pa indentifica, investiga y documenta
e aspecto y situacion cultural educactivo y conserva nos herencia
cultural, lo bin cu un seccion di investigacion. E seccion aki tambe
lo mester haci e informacion investigativo accesibel pa publico. Un
di e formanan pa haci esaki ta dor di organisa charla riba diferente
aspecto cultural y inclui e scolnan den esaki. Mester bai traha mas
estrecho cu Departamento di Enseñansa pa logra esaki.
Desde nos Status Aparte te cu awor, a nota cu Aruba a conoce cambionan
drastico y dor di esei nos norma- y balornan a cambia. Ta necesario
pa inventarisa cua ta e cambionan cu a tuma lugar. Na promer lugar
mester bin cu un investigacion pre-eliminario pa por sigui cu un investigacion
mas amplio.
E seccion aki ta na encargo di drs. Maria Croes, andragologo y drs.
Vilmio Wester, un antropologo cultural y nan lo traha conhuntamente
cu e seccion literario.Seccion
arkeologico/Museo Arqueologico Aruba
Museo Arqueologico Aruba ta e parti di ICA cu ta mantene su mes ocupa
cu investiga, documenta, preserva y promove arkeologia di Aruba.
Museo Arqueologico tin su propio maneho diario y presupuesto a base
di un plan di maneho anual. Mr. Arminda Ruiz BSc. ta guia e seccion
aki y e parti administrativo ta na encargo di sra. Augustina Quandus.
Den e seccion di investigacion drs. Raymundo Dijkhoff y Drs. Harold
Kelly arkeologo, ta traha hunto cu dos asistente, sr Fransisco Croes
y sr Hiram Angela. E personal di e seccion aki ta encarga cu investiga
y documenta arkeologia di Aruba. Tambe nan ta encarga cu cuido y
maneho di coleccion y sitio arkeologico. Den e seccion educativo
ta informa y educa hende di tur edad y tur nacionalidad tocante
nos Indjannan.Tin un colaborador educativo, sra. Margarita Wever
y un colaborador educativo asistente, sra. Suzy Boekhoudt.
Sra. Maria Giel ta cuida interior di museo pa bishitante y trahador.
Pa mas informacion tocante
Museo Arqueologico Aruba bishita e pagina di museo.


text:
Edith van der Wal presidente Turtugaruba Foundation:
ORANJESTAD (AAN)—Edith van der Wal, presidente di Turtugaruba Foundation, a participa den e conferencia di prensa di gobierno, como invitado special pa elabora riba e periodo aki, cu ta esun di broeimento di turtuga cu ta bishita nos beachnan.
Sra. van der wal a informa cu aworaki tin siete neishi di Drikil, cu ta den su pleno temporada y di cual tin cuater sorto, y tambe casi a cuminza cu e temporada di Kawama. Nan ta bin Aruba pa pone webo.
E dama a menciona cu e neishi di Drikil ta tuma dos luna (di 60-pa 70 dia) pa broei prome cu e chikitonan ta sali.
Aworaki e hembranan Drikil ta drenta y ta posible tambe cu e Kawama ta cuminza.
Sra. van der Wal a señala cu tin problema cu turtuga rond mundo. Tambe na Aruba. Un di e problemanan ta e coremento riba beach, y esaki no ta un problema nobo pero di hopi aña caba. E ta corda cu DOW na aña 2000 of 2001, a pone bloki por ehemplo na Arashi, pabao di e faro, pa evita autonan core te lama. Esaki a yuda pa hopi tempo, pero na Aruba tin hopi beach cu hendenan no ta respeta.
E dama a señala cu por wak un proyecto di ATA y AHATA, cu ta haci algo contra coremento riba beach pero esaki no ta wordo respeta.
Sra. Edith van der Wal a expresa cu ta necesario pa bin cu medida pa respeta e beachnan no solamente pa e turtuganan pero pa naturaleza en general cu ta wordo daña hopi, y tin hende cu sa pero tog ta hacie.
El a indica cu hopi di e turistanan ta sinti nan mes hopi culpable ora nan sa cu nan a core riba un beach cu eigenlijk nan no mag.
Turtugaruba Foundation ta purba proteha y nan ta cana cada mainta pa wak unda e neishinan ta, y ta pone algo eybanda cu un señal y e ta wordo respeta.
Sra. Edith tin un peticion pa pueblo di Aruba, pa comunidad tambe y tur hende cu ta traha cu turistanan splica nan cu coremento riba beach ta prohibi pa ley na Aruba, y cu esaki ta haci hopi daño pa Aruba y henter nos naturaleza.